text:
Unibersidad ti Pilipinas, Diliman
Ti Unibersidad ti Filipinas, Diliman, (University of the Philippines, Diliman wenno U.P. Diliman) ket ti kangrunaan a campus ken ti kadakkelan nga agwaywayas nga unibersidad iti Sistema ti Unibersidad ti Filipinas. Masarakan iti Diliman, Siudad ti Quezon iti Metro Manila, ididiayana dagiti kurso iti nawaya nga ar-arte, siensia sosial, linteg, panagnegosio ken ekonomia, siensia a nakaparsuaan, inhenieria, musisa, napino nga arte, ken dadduma pay. Ti unibersidad ti mangididiaya iti kaaaduan a kurkurso a graduado ken saan pay a graduado kadagiti amin nga unibersidad iti Filipinas.
Iti agdama, adda aganay a 25,000 nga estudiante iti kolegio iti unibersidad, 5,000 kadagitoy ti graduado nga estudiante ket saan pay a graduado dagiti nabati.
Buklen ti unbersidad dagiti daddakkel a kolegio a kas kadagiti sumaganad:
- Programa dagiti Panagadal ti Arkeolohia
- Kolegio ti Arkitektura
- Kolegio dagiti Arte ken Letra
- Instituto ti Kreatibo a Panagsurat
- Sentro a maipapan ti Asia
- Instituto ti Turismo ti Asia
- Kolegio ti Panagtarawidwid iti Negosio
- Eskuela ti Ekonomiko
- Kolegio ti Edukasion
- Kolegio ti Inhenieria
- Departmento ti Siensia ti Kompiuter
- Departmento ti Inheniera ti Elektrikal ken Elektroniko
- Nailian a Sentro para kadagiti Panagdal ti Transportasion
- Nailian a Sentro ti Hidrauliko
- Kolegio ti Napino nga Arte
- Kolegio ti Ekonomiko ti Balay
- Kolegio ti Kinetiko Nagtagitaoan
- Instituto dagiti Panagadal Islamiko a Panagadal
- Ekuela ti Panagobra ken dagiti Industrial a Pannakibiang
- Kolegio ti Linteg
- Instituti ti Biblioteka ken Siensia ti Pakaammo
- Kolegio ti Komunikasion ti Masa
- Instituto ti Pelikula
- Kolegio ti Musika
- Nailian a Kolegio ti Panagtarawidwid a Publiko ken Panagturay
- Kolegio ti Siensia
- Nailian nga Instituto dagiti Siensia ti Heolohiko
- Nailian nga Instituto ti Pisika
- Kolegio dagiti Siensia Sosial ken Pilosopia
- Kolegio ti Sosial nga Obra ken Panagdur-as ti Komunidad
- Eskuela ti Estadistika
- Sentro ti Panangimaton ti Teknolohia
- Eskuela ti Urbano ken Rehional a Panagplano


c: text/html

text:
VIGAN CITY – Impakaammo ni Deputy National Security Adviser Luis “Chavit” Singson a naruk-atanen ti P3 bilion a bingay ti probinsia manipud iti R.A. 7171 ket mabalinen dagiti amin a munisipalidad nga usaren para kadagiti proyektoda.
“Maragsakannak a mangipadamag iti sapasap a tatta nga aldaw, maawat amin a munisipio diay bangkoda ti pondo… ket mabalindan nga usaren para kadagiti proyekto antes ti election ban,” inwaragawag ni Singson bayat ti programa ni Jun Ramos a Barangay Commando Brigada a naipatangatang iti DWRS idi Pebrero 12.
Kinuna ni Singson nga agdagup iti P3 bilion ti naruk-atan a pondo para iti Ilocos Sur manipud ti kadagupan a bingay a P6 bilion a maited kadagiti probinsia iti Rehion I nga agmulmula iti tabako manipud iti tobacco excise tax.
Malaksid ti Ilocos Sur, karaman a makibingay iti tobacco excise tax ti Ilocos Norte, Abra ken La Union.
Segun ken ni Singson, pinirmaanen ken inaprobaran ni Presidente Arroyo ti Executive Order 846 mainaig iti pannakaipakuarta dagiti saan a nailatang ken saan a naruk-atan a bingay dagiti local government units nga agparpartuat iti tabako a Birhinia manipud idi 2002 agingga iti 2009.
Sagudayen ti RA 7171 a maited kadagiti Virginia tobacco producing provinces iti rehion ti 15% a bingay manipud iti excise tax ti sigarilio.
Agdagup iti P3 bilion ti bingay ti Ilocos Sur manipud iti RA 7171 agsipud ta daytoy a probinsia ti kadakkelan iti produksion iti intero a Rehion I. Sitente porsiente iti produksion ti tabako ti aggapu iti Ilocos Sur.
Ti RA 7171 ti kangrunaan a linteg a pinutar ni Singson idi isu ti mangibagi iti umuna a distrito ti Ilocos Sur a mangbenbenepisiar kadagiti mannalon nga agmulmula iti tabako a Birhinia.
Nupay kasta, 30% laengen ti mapan iti probinsia agsipud ta 30% porsiento ti mapan iti congressional share ken 40% ti mapan kadagiti munisipalidad.#

robotstxt: allowed

filter: keep


text:
CAMP BGEN OSCAR M FLORENDO – Nasurok a sangagasut a polis manipud iti police regional office ditoy ti naipatulod iti Mindanao idi dandani agtapos ti bulan ti Marso.
Agdagup iti 104 ti bunggoy ti 1st Regional Public Safety Management Battalion (1RPSMB) ken dadduma a manuever units ti PRO1 ti pinalubosan da Police Chief Supt. Constante D. Azares, Jr, Region 1 police director, ken Police Senior Supt. Alejandro M. Valerio, Jr., Battalion Commander ti 1RPSMB nga agturong iti Sulu iti Mindanao idi Marso 25.
Naipatulod ti company sized a tropa a buklen ti 5 a police commissioned officers ken 99 police non-commissioned officers iti Sulu a mainayon iti Task Force “Band-It”, maysa a police operation unit a nakabase iti nasao a probinsia. Suktan ti grupo ti tropa manipud iti police regional offices ti 4A ken 8 a naideploy iti Sulu manipud pay idi Oktubre idi napan a tawen.
Sakbay a nagluas ti bunggoy, inyunay-unay ni Azares kadakuada ti kinapateg ti panagkararag iti Dios.
Kinuna ni Azares a kasapulan ti panagobserba dagiti miembro ti contingent iti disiplina idinto nga innayonna nga ag-reflect ti gapuananda iti sibubukel a PRO1.
Impanamnama ti heneral a maited kadagiti miembro ti contingent amin a kasapulanda a suporta.
Kinuna met ni Valerio a paset ti pannakaipatulod ti contingent iti direktiba ti Philippine National Headquarters ket agtalinaed ti tropa iti Sulu iti saan a nakurkurang ngem tallo a bulan, no saanda la ketdi a mapagawid a nasapsapa.
Sakbay ti pannakaipatulodda, nagsanay ti contingent iti physical conditioning activities ken combat scenario exercise tapno maisaganada iti kabarbaro nga assignmentda.#


text:
MIMAROPA
Ti MIMAROPA, (sigud a MIMARO) am-ammo kas Rehion IV-B, ket maysa a rehion ti Filipinas a masarakan iti Luzon. Ti nagan a MIMAROPA ket akronimo dagiti probinsia ti rehion a Occidental Mindoro, Oriental Mindoro, Marinduque, Romblon ken Palawan. Ti Palawan ngem nayakar iti rehion ti Lumaud a Visayas (Rehion VI) idi Mayo 23, 2005 babaen ti Ehekutibo a Bilin Bilang 429[2]. Nupay kasta, idi Agosto 19, 2005, ni Presidente Arroyo ket nangipakdaar ti Administratibo a Bilin Blng. 129 a mangtengngel ti nasapsapa nga Ehekutibo a Bilin 429 bayat a maururay ti panagrepaso.,[3]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Ehekutibo a Bilin Blng. 429". Opisina ti Koordinasion ti Nailian nga Estadistika. Naala idi 2010-03-22.
- ^ "Administratibo a Bilin Blng. 129". Opisina ti Koordinasion ti Nailian nga Estadistika. Naala idi 2011-03-22.


text:
VIGAN CITY – Kagiddan ti pannakaaprobar ti pannakaipangato dagiti regulatory fees a bayadan dagiti traysikelan, kalesaan, van, dyip, mini-bus ken bus, inaprobaran met ti sangguniang panlungsod ditoy ti draft ordinance a mangipangato iti plete dagiti traysikel nga agpaspasada ditoy siudad.
Kinuna ni Konsehal George Villanueva a nupay impangatoda ti franchise fee ti tricycle for hire, naipangato met ti plete tapno adda “pagabrotan” dagiti traysikelan.
Kinuna pay ti konsehal a nupay maysa daytoy a “sakripisio” iti biang dagiti traysikelan, kaarigna nagmulada nga apitendanto met la iti masakbayan.
Iti uneg ti siudad, agbalinen a P10.00 ti plete ti traysikel manipud iti P9.00.
Ngem segun ti maysa a residente, pinagbalin laeng ti ordinansa a legal ti P10 a plete agsipud ta saanen a suplian pay dagiti agpaspasada ti P10 no agplete ti pasahero.
Kasta met nga adda dagiti agpaspasada a nanginngina ngem P10.00 ti singirda iti plete kadagiti riding public.
Ngem kinuna ni Villanueva a saan koma nga agulimek lattan dagiti commuters iti panagabuso dagiti agpaspasada iti traysikel.
“Ireportyo dagitoy tapno maaksionanmi,” kinuna ti konsehal sana innayon nga imballaagnan kadagiti agpaspasada nga estrikto ti panangmonitorda iti panagabuso dagitoy.
“No maireportda nga agsingir iti nanginngina, mabalin a makansela ti prangkisada,” kinuna ni Villanueva.
Dagiti sumaganad dagiti kabarbaro a singir ti plete:
Poblasion agingga iti Nagsangalan, Capangpangan, San Julian Norte, San Julian Sur, Tamag, San Jose, Ayusan Sur, Ayusan Norte, Paoa, Bulala, Pantay Daya, Beddeng Laud, vice versa – P10.00; P8.00 no estudiante/senior citizen;
Poblasion agingga iti Rugsuanan, Purok a Bassit, Purok a Dakkel, Cabaroan Laud, Cabaroan Daya, Camanggaan, Bongtolan, Cabalangegan, Pantay Fatima, Pong-ol, Beddeng Daya, Salindeg, Barraca, vice versa – P11.00; P9.00 no estudiante/senior citizen;
Poblasion agingga iti Raois, Pantay Laud, vice versa – P12.00; P10 no estudiante/senior citizen;
Poblasion agingga iti San Pedro Norte, San Pedro Sur, Mindoro – P13.00; P11.00 no estudiante/senior citizen;
Poblasion agingga iti nagbeddengan ti Bantay, Sta. Catalina, Caoayan, vice versa – P10.00; P8.00 no estudiante/senior citizen;
Iti uneg ti poblacion area (Barangay I to IX) – P10.00; no estudiante/senior citizen;
Iti rabii, agbalin metten a P20.00 ti plete no agmaymaysa ti pasahero ken iti uneg ti poblacion area, P16.00 no estudiante/senior citizen; P15.00 no dua wenno nasursurok ti pasahero, P12.00 para estudiante/senior citizen;
Iti ruar ti poblasion, P30.00 ti plete no maymaysa ti pasahero, P24.00 ti estudiante/senior citizen; ken P20.00 no dua wenno nasursurok, P16.00 kadagiti estudiante/senior citizens.#


text:
Cabadbaran
Ti Siudad ti Cabadbaran ket maysa a komponente a siudad iti probinsia ti Agusan del Norte iti Filipinas.
Dagiti baranggay[urnosen | urnosen ti taudan]
Ti Siudad ti Cabadbaran ket nabingbingay a politikal kadagiti 31 a barbaranggay.[2]
- Antonio Luna
- Bay-ang
- Bayabas
- Caasinan
- Cabinet
- Calamba
- Calibunan
- Comagascas
- Concepcion
- Del Pilar
- Katugasan
- Kauswagan
- La Union
- Mabini
- Poblacion 1
- Poblacion 10
- Poblacion 11
- Poblacion 12
- Poblacion 2
- Poblacion 3
- Poblacion 4
- Poblacion 5
- Poblacion 6
- Poblacion 7
- Poblacion 8
- Poblacion 9
- Puting Bato
- Sanghan
- Soriano
- Tolosa
- Mahaba
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Agusan del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 23 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Agusan del Norte". Datos ti Populasion ti Ili. Dibision ti Panagsukisok ti LWUA. Naala idi 7 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Nagkaykaysa dagiti nadumaduma nga ahensia ti gobierno ken dagiti lokal a gobierno a pakairamanan ti gobierno probinsial para iti pannakaipasdek ti nakabase iti komunidad a flood early warning system tapno maikkan iti pannalaknib dagiti agnaed iti probinsia nangruna dagiti adda kadagiti coastal barangays.
Maysa a memorandum of agreement ti napirmaan iti nagbabaetan dagiti dadaulo dagiti ahensia a pakairamanan ti Philippine Atmospheric Geophysical and Astronomical Services Administration (PAGASA), Department of Science and Technology (DOST), Office of the Civil Defense, gobierno probinsial ken dagiti nadumaduma nga LGUs iti probinsia bayat ti training and dry-run ti hazard mapping and assessment para iti epektibo a community-based Disaster Risk Management wenno READY project a naangay iti kapitolio idi Mayo 29.
Naipalaon iti nasao a MOA ti panagkikinnamayyet dagiti ahensia a mangiwayat kadagiti addang ken panagsisinnukat iti impormasion tapno mamanehar ken malapdan ti didigra nga ipaay ti layus iti Ilocos Sur.
Agbalin met a rebbengen ti gobierno probinsial ti panangammo kadagiti lugar a pakaipanan dagiti ramit a mausar iti panangobserba iti danum, panangorganisa iti panagsanay kadagiti boluntario nga observers ken mangsiguro iti pannakamantener, seguridad, ken pannakataginayon dagiti naiyinstolar a ramit.
Kabayatanna, inwaragawag dagiti mangimaton iti READY project a naiyinstolardan dagiti ramit a mausar iti panagmonitor kas iti water level gauge, digital ken manual rain gauge ken tide gauge a naipasdek iti 10 a river basins a masarakan iti 17 a munisipalidad ken 2 a siudad a pakaibilangan ti Abra River basin (Santa, Bantay, Caoayan, Sta. Catalina, Vigan City); Sinait River basin (Sinait); Cabugao River basin (Cabugao); San Juan River basin (San Juan); Bantaoay River Basin (Sto. Domingo, San Ildefonso, San Vicente); Narvacan River basin (Narvacan); Sta. Maria River basin (Sta. Maria); Candon River basin (Santiago, Candon City); Buaya River basin (Sta. Lucia, Sta. Cruz); ken Amburayan River basin (Tagudin).#


text:
CANDON CITY – Tiniliw dagiti polis ditoy siudad ti maysa a lalaki a nakaiggem iti paltog bayat ti kaaddana iti maysa a karinderia iti Barangay Calaoa-an ditoy siudad iti malem ti Hunio 27.
Kinumpiska dagiti polis ti kal. 9 mm a pistol nga ikut ni Benedicto Gabatino, Jr. y Galdones, 39, naasawaan, residente iti Barangay Calongbuyan, Candon City kalpasan nga awan ti maipakitana a permit to carry iti ruar ti balayna.
Nagresponde dagiti polis iti CSC carinderia kalpasan a nakaawatda iti pulong manipud iti maysa a kustomer nga adda nabartek a lalaki a nakaiggem iti paltog iti uneg ti panganan.
Adda ita iti ikut dagiti polis ti paltog ken nakakustodia ti suspek iti police station.#


text:
BANTAY, Ilocos Sur – Sumagmamano nga aldaw sakbay ti espesial nga eleksion a pakabutosan ti kandidato para iti nabakante a puesto ti diputado iti umuna a distrito ti Ilocos Sur, lima a hepe ti polis ti narelibo iti puestona babaen ti pammilin ti Commission on Elections.
Impakaammo ni OIC Provincial Director Reynante Partible a rinelibona ti hepe ti polis ti San Juan, Magsingal, San Vicente, Bantay ken Caoayan kas panagtungpal ti provincial police office nga idauluanna iti pammilin a naggapu iti Comelec Manila.
(Flash report: Naglayus ti butos ni Vigan Vice Mayor Ryan Luis Singson kadagiti sangapulo nga ili ken maysa a siudad iti umuna a distrito ti Ilocos Sur iti espesial nga eleksion para iti nabakante a puesto ti diputado iti First District ti probinsia a naangay idi Mayo 28. Nakagun-od ti inaudi a kabsat ni sigud a diputado Ronald Singson iti 71,955 a butos kontra iti kinabalubalna a ni Atty. Trandy Baterina a nakaala met iti 30,445 a butos wenno diperensia a kadagupan a 41,510 butos. (Ed)
Narelibo ni San Juan COP Police Senior Inspector Pedro Villalon, P/SInsp. Arsenio Ramos (Magsingal), P/SInsp. Esteban Pastor (Bantay), PI Nilo Racoma (San Vicente) ken P/SInsp. Edmar Quiton (Bantay).
Iti pannakipatang ni Partible iti media, imyunay-unayna a nasayaat ti performance dagiti nadakamat a hepe ngem binalasana ida kas panagtungpal iti pammilin a naggapu iti Comelec.
Imbilin ti poll body ti pannakarelibo dagiti nasao a hepe ti polis kas kiddaw ni Atty. Trandy Baterina, kandidato para diputado iti umuna a distrito.
Kasango ni Baterina ni Vigan City Vice Mayor Ryan Luis Singson, anak ni Gov. Luis “Chavit” Singson iti daytoy nga eleksion a pakapilian iti mangsukat ken ni dati a Congressman Ronald Singson a naglusulos iti puestona kalpasan a sinentensiaan ti Hong Kong court a mabalud iti makatawen ken innem a bulan gapu iti panagikutna iti droga.
Kinuna ni Partible a temporario nga aggian dagiti maseknan nga opisial iti provincial police office bayat ti campaign ken election period.
Nangdutok ni Partible iti officer in charge dagiti nadakamat a police stations agingga iti malpas ti eleksion.
Ngem iti immun-una nga interbio ken ni Gov. Luis “Chavit” Singson, kinunana a dina sinupiat ti pannakasukat dagiti hepe ti polis tapno di maibaga ti kampo ni Baterina nga adda linoloko a mapasamak iti eleksion.
Kinuna ti gobernador nga uray inaldaw a masuktan amin dagiti hepe ti polis ken dagiti amin a polis iti probinsia, isunto met la ti rummuar a resulta ti eleksion a mangabak ti anakna.
“Uray pasukatanda nga inaldaw dagiti chief of police ken uray amin a polis iti probinsia, mangabak latta ni Ryan,” kinuna ti laklakay a Singson.
Kinuna met ni Vice Mayor Singson a mangabak iti eleksion agsipud ta suportaran dagiti amin a mayor iti umuna a distrito ti probinsia.#


text:
Kas mapaliiwtayo kadagiti linaon dagiti SALN wenno statement of assets, liabilities and network dagiti opisialtayo, kellaat man ti ingangato wenno ilolobo ti kinabaknangda iti baet ti kinababa ti sueldoda ken awan naideklara a sabali pay a pamastrekanda. Saan a nakapappapati dayta a banag. Saan a maikkat ti suspetsa a nabalkot la ketdi iti misterio ti ibabaknang ti maysa nga agtuturay.
“…Due to loopholes in the law and flaws in the way the forms were crafted, the corrupt are able to evade detection,” kinuna ni dati a Civil Service Commission chairperson Karina David.
Kabayatanna, dagiti babassit nga empleado a bassit ti indeklarada a sanikua ken agtungtungpal laeng kadagiti annuroten ti potensial nga agsagrap iti pannusa a panagpalsipika iti dokumento.
Iti ababa a pannao, awan ti matiliw ken maikarsel a dakkel nga ikan. No adda man, once in a blue moon laeng. Ta agbalin a killo ti nalinteg no masipngetan. Adu dagiti di makitkita nga anniniwan iti kasipngetan.
Iti laksid a ti laeng Pilipinas ti makunkuna a nangarakup iti Kristianismo iti Asia, kabaliktad ti turturongenna iti rumbeng koma a pagturonganna. Adayo unay iti panggep ken anag ti kinaasinona. Daydiay nagtaud iti ngiwat ken pinarintumenganna ket maigidiat iti aramidna. Saan a maikanatad dayta a banag.
Kinuna naminsan ni Mahatma Gandhi ti India a saan a Kristiano ngem managbasa iti Bilia. Idi sinaludsod ti maysa a misionero no apay a masansan nga ibasarna dagiti sinaona iti Biblia ngem saan met nga ag-Kristiano, insungbatna: “Oh, I don’t reject Christ. I love Christ. It’s just that so many of you Christians are so unlike Christ.”
Innayon pay ni Gandhi, “If Christians would really live according to the teachings of Christ, as found in the Bible, all of India would be Christian today.” No koma ta agbibiag amin a Kristiano a kas iti pannursuro ni Kristo, adayo koma iti graft and corruption.
Maysa nga eksperto iti graft and corruption manipud iti Hong Kong – ni Tony Kwok – ti nangadal iti taray ken kasasaad ti gobierno idi 2007. Madakamat a ni Kwok ti responsible iti pannakadalus iti korapsion iti burokrasia ti pagilianna.
Ania ti natakuatan ni Kwok iti daytoy a panagadalna iti pannakaipataray ti gobierno? Kinunana: “Weak laws, a slow judicial system, and public cynicism. Those are the reasons corruption thrives in this country…”
(Maigibusto)


text:
“Ngem saan unayen nga aktibo ita iti literatura ni Mario. Ad-addan nga iti pagiwarnak ti pagsursuratanna,” binagi manen ni Allit a timmakder ket kimmayakaykami.
Nasiputanmi nga uray la napanganga ken napamulagat ti drayber ti traysikel ta kunam no poste ti kuriente ni Allit iti katayagna a sarado nga innem a kadapan isuna laeng ta narapis a kasla alutiit. Kas met laeng iti bayyabas dagiti matana, ni Maestra Amanda, maestra idta San Antonio Elementary School, nga agtayag iti lima a kadapan ken sangapulo a pulgada, narapis met ti pammagi daytoy ken naraniag ti rupana ta managisem. No agkuyogda tunggal agsapa ti Domingo a mapanda makimisa, kunaen met dagiti makakita: “Adtoyen da Angalo ken Aran!”
Nagsao manen ni butirog: “No agpaamiananka pay, sakbay ti rangtay, ti kalsada nga agpadaya isu met la ti kalsada a kumamang iti Brgy. San Nicolas. Ti kalsada met nga agpalaud iti kannigid ti kumamang iti Barangay San Juan iti igid ti baybay ken adda sitio daytoy iti amianan ti kalsada nga awaganda iti Sabangan, ti lugar ti nalaing a mannurat, Juan Carlos Concepcion!”
Napaliiwmi a nagtungtung-ed ti sangaili. Nalabit a ti naammuanna a detalye. Ngem adda nagalimutong a tulnek ken barikawwet iti tuktokko idi insuksok ti drayber ti tulbek iti tutulbekan ti traysikel a madadaan a lapigosenna. Matektekanen daytoy?
Naglisikami idi itudo ni butirog ti abagatan: “No bumallasiwka iti rangtay, daytoy ti barangay, San Antonio! Ti Purok Banaba ti masungad a kabalbalayan. Nagsanga ti kalsada iti sangi ti rangtay, iti kannawan ti kalsada probinsial a kanayon daytoy ayantayo ita. Iti kannigid, iti makinlaud nga abaga ti kalsada nasional, ti ayan da Milagros San Pedro ken ti asawana ni Cecilio San Pedro, a nag-editor iti Singising Magasin. Ti makindaya nga abaga ti kalsada nasional ti lugar a nagsaaadan idi ti balay ni nobelista, premiado a mannurat, Rodolfo Casimiro.”
Tinaliawmi ti sangaili ta kasla kayatnan sa met ti sumao. Nagdupar dagiti matami, ket naipaay ti senias a patuloyenna ti sumao, ket kinunana: “Apay, iti purokyo a La Loma, naluma kadi ta di nakapatanor iti mannurat?” inyisemna.
“Ay, saan a naluma ti La Loma, compañero!” naisurotkami iti illek ni Butirog. “Adda met mannurat ditoy a kakaisuna a Palanca Awardee, 1st Prize iti daniw a Tagalog, pinagdidingnan dagiti sertipiko ken tropeo ti nangabakanna a pasalip daniw, sarita ken uray drama!”
Ngem ngimmato manen dagiti kidaymi ta naglibbi iti nakakarkaro ni Allit sana kinunana: “Isuna laeng, ta no kasta nga addan iti sango ti laptopna ni Angkel Colas ken tumangtangad a kasla agpampanunot iti isuratna, iladladawan metten ti kudkudkodenna a gurong ti nakakarkaro la unay nga epekto ti tikag – tikag a kumanagkag!”
“El Niño! El Niño!” napalibbikami pay ta inggarakgak ni butirog a nakatudo pay iti barukong ni Allit ti kannawan a tammudona. Napaisemkami ken ti sangaili ta naginnapir pay dagiti dua a nagellek.
“Nalabes la unay ti igaaw, santo pay la agresidensia met ti simmarungkar nga umatiberret a kasaor, natikagen dagiti gurong ni Angkel Colas!” Pinaliiwmi ni Allit a nagbungisngis; ket pinasarunuan ni butirog: “Ania la ketdin, dina pay la digosdigosen iti sangalitro a manteka, uray no used oil ditan a, kitaem no di sumileng dagita a gurong! Ania ngamin aya ti English ti kursing?”
“English ti kursing? Di cursing! Dayta met ti agparang iti kompiuter,” nagillek manen ni Allit. “’La padasenyo nga i-search iti internet ti kursing ket cursing ti agparang!”
“Ania met ti panangilupeklupekyon ken ni Angkel Colas,” nasaok a pinangatipa kadakuada; lalo idi kinulditko ti kannawan a takiag ti sangaili, ken intudok ti bit-ang a tallo nga agpa iti kannigid. “Ti ungto dayta a bit-ang ti balay da Angkel Colas. Nalabsak itay nga agsursurat iti laptopna ken dumdumngeg pay iti Ilokano a kankansion.”
“’La ituloymon. Baamon ni Angkel Colas, amangan no isuratnatayo pay iti Ti Makunami iti Singising,” inisemanmi ti gagar ni Allit, “wenno iti Dear Editor iti Saranay News, adda website ti pagiwarnak…”
“’Nia koma ti isuratna, nay?” pasikig a timmaliaw kadakami ni butirog.
“Maiparit koma dagiti battuog iti imburnal, apo…!” ket napaliiwmi nga uray la naglibbi ti sangaili, sa pagammuan ta imlek iti katawana nga urayna la ikidem.
“Next! Next!” Napaliiwmi a kasla napabutngan a kigaw ta inlaaw pay ni Butirog. Inisemanmi ta ingngatona ti kannigid a tammudona iti gagarna a sumarita. “Dagiti dua a barangay iti poblasion, ti San Lucas ken ti Sta. Lucia iti amianan. Ngem awan ti masaok a mannurat ditoy, isu nga intay kadagiti barbarangay iti daya – daydiay kalsada nga agpadaya iti dayaen ti simbaan. Ti umuna a barangay, ti Olo-ulo. Ti sumaruno, ti Casantolan, sa ti Mambug, a barangay dagiti agama ken natataraki a mannurat, da Atty. Manuel Santos ken Manuel Santos, Jr.”
“Addan sa pay nobelana idi ni Atty. Santos?” inyagawko, ngem saan pay a napunas ti atapko a nasisita la unay ti gagara ti sangaili isu a madlawen a matektekan. Ngem mabain la ngata nga agimtuod manen wenno agur-uray laeng iti tiempo a dumteng?
“Wen, nobelista ni abogado,” sinungbatan ni Allit a nakamasngaad manen. Eksakto a sumango ti tamtabutiogan ket napuntaan iti imbarsak ni Allit a kasla tangan saka a bato; ngem gapu ta kimmaramba ti buksit, nagkallatik ti bato ket apagisu iti muging met la ni Allit a nakamasngaad! Nagbinnungisngiskami iti sangaili a nakasiput met. Tinto la ngamin ar-aramiden ti laglag nga Allit!
(Adda tuloyna)


text:
HAWAII – Padayawan ti dua a gunglo dagiti Ilokano a taga-Sinait ti kailianda nga ambassador inton Agosto 8 iti maysa a nalatak a panganan ditoy.
Padayawan ti Annak ti Sinait iti Hawaii ken Sinait National High School Alumni Association of Hawaii nga idauluan da Antonio Ipalari ken Davelyn Ancheta Quijano ni Ambassador Jesus I. Yabes babaen ti maysa a simple a programa a maangay iti Hawaii Prince Golf Club, Bird of Paradise Restaurant iti Ewa Beach iti nadakamat nga aldaw.
Mapadayawanto pay iti nasao a pasken dagiti dua nga annak ti Sinait a pakaibilangan da Herminia Iloreta Gaspar, kas Outstanding Nurse of the Year babaen ti Healthcare Association of Hawaii ken Hawaii Medical Center, ken Danny F. Agsalog, kas government appointee, Director of Finance, Maui County, kas government appointee ni Maui Mayor Alan Arakawa.
Agdama nga ambassador ni Yabes iti Islamabad, Pakistan, Afghanistan ken kaparangetna a rehion ti Kyrgyzstan, Kasakhstan, Tajikistan.#


text:
November 19, 2016
Maika-50 a tawenna, rambakan ti GUMIL Metro Manila
Rambakan ti sanga ti Gunglo Dagiti Mannurat nga Ilokano iti Filipinas iti Kamanilaan, ti GUMIL Metro Manila (GMM), ti maika-50 a tawenna babaen ti tema a “GMM Golden Memories/Nabalitokan a Pananglagip ti GMM” inton Disiembre 11, 2016, mangrugi iti alas singko iti malem agingga iti alas dies iti rabii iti Penthouse Hall ti Aberdeen Court iti Quezon Avenue, Quezon City.
Agpaay a kas naisangsangayan a sangaili ken agsarita iti pasken ni National Artist F. Sionil Jose, maysa nga Ilokano a nalatak a nobelista iti English ken nangsurat iti Rosales Saga a buklen ti 5 nobela a naitalimudok iti biag dagiti Ilokano iti Rosales, Pangasinan nga ili ni Jose.
Maangay met dagiti nadumaduma nga aktibidad a pangrambak iti nabalitokan a panagtawen ti gunglo a kas iti kultural a presentasion a pakaibilangan dagiti sala ken kanta nga Ilokano, dallot, kdp. Maiwayat pay ti maysa a raffle draw ket mairaman kadagiti premio ti maysa nga espesial ti pannakabukelna a narra a round table a dinesinio ni Simeon C. Berroy, kameng ti GMM.
Yaw-awis ti gunglo, babaen ti presidentena a ni Eden Cachola-Bulong, ti idadar-ay ti amin nangruna dagiti mannurat iti Kamanilaan ken iti asidegna ken dagiti kameng ti GUMIL. Manamnama met a tumabuno da GUMIL Filipinas President Arthur P. Urata Sr. ken Cagayan Board Member Vilmer V. Viloria ken dadduma pay nga opisial ti GF.
Para iti dadduma pay nga inpormasion, kontaken laeng dagitoy a numero ti telepono ken email address: 09178058013 (Eden Bulong), eden.bulong@yahoo.com, ken rhearoseberroy@gmail.com.
(Naipablaak iti Bannawag, Nobiembre 28, 2016 a bilang.)
Agpaay a kas naisangsangayan a sangaili ken agsarita iti pasken ni National Artist F. Sionil Jose, maysa nga Ilokano a nalatak a nobelista iti English ken nangsurat iti Rosales Saga a buklen ti 5 nobela a naitalimudok iti biag dagiti Ilokano iti Rosales, Pangasinan nga ili ni Jose.
Maangay met dagiti nadumaduma nga aktibidad a pangrambak iti nabalitokan a panagtawen ti gunglo a kas iti kultural a presentasion a pakaibilangan dagiti sala ken kanta nga Ilokano, dallot, kdp. Maiwayat pay ti maysa a raffle draw ket mairaman kadagiti premio ti maysa nga espesial ti pannakabukelna a narra a round table a dinesinio ni Simeon C. Berroy, kameng ti GMM.
Yaw-awis ti gunglo, babaen ti presidentena a ni Eden Cachola-Bulong, ti idadar-ay ti amin nangruna dagiti mannurat iti Kamanilaan ken iti asidegna ken dagiti kameng ti GUMIL. Manamnama met a tumabuno da GUMIL Filipinas President Arthur P. Urata Sr. ken Cagayan Board Member Vilmer V. Viloria ken dadduma pay nga opisial ti GF.
Para iti dadduma pay nga inpormasion, kontaken laeng dagitoy a numero ti telepono ken email address: 09178058013 (Eden Bulong), eden.bulong@yahoo.com, ken rhearoseberroy@gmail.com.
(Naipablaak iti Bannawag, Nobiembre 28, 2016 a bilang.)
Subscribe to: Post Comments (Atom)


text:
VIGAN CITY – Impatalged ni Gov. Luis “Chavit” Singson bayat ti turn over ceremony a naangay iti provincial capitol idi Hulio 9 nga ad-adda nga ikkanna iti importansia ti agtultuloy a panagdur-as ti probinsia babaen ti napaspas a panagtaray ti ekonomia kadagiti away tapno maital-o ti panagbiag ti amin nga umili.
Inyawat ni outgoing Governor Deogracias Victor “DV” Savellano iti daytoy nga aldaw ti simboliko a tulbek ti probinsia kas tanda ti panagsukaten ti rienda ti turay.
“Iti pannakakitak iti economic profile ti probinsia, ditoy met a makitak dagiti kasapulan tapno maragpat dagiti arapaaptayo para iti Ilocos Sur,” kinuna ti gobernador.
Karaman pay kadagiti tutokan ni Singson ti pannakarebisar dagiti government positions tapno makita dagiti overlapping items kasta metten ti pannakabukel ti maysa a purchase team para masigurado a nadalus dagiti transaksion ti gobierno tapno maksayan ti kaso ti panagabuso ken makainut pay ti probinsia.
Kadua ni Savellano dagiti dadaulo dagiti amin nga opisina a nangiyawat iti Prosperity Report (2007-2010) iti agsublin a gobernador ti probinsia.
Inyawat met ni outgoing Vice Governor Jerry Singson ti gavel ken mace ken ni Savellano kas tanda ti panangidaulon ti naud-udi iti legislative body ti probinsia.
Sinaggaysa ni Singson nga imbaga dagiti naaramidan ti Sangguniang Panlalawigan a pakairamanan ti naipasa nga 82 resolutions, 6 appropriation ordinances ken 4 provincial ordinances idi 2007; 130 resolutions, 10 appropriation ordinances ken 4 provincial ordinances idi 2008; 124 resolutions, 9 appropriation ordinances ken 5 provincial ordinances idi 2009 ken 52 resolutions, 3 appropriation ordinances ken 2 provincial ordinances manipud Enero 2010 agingga iti panagpatingga ti session idi Hunio.
Pinagyamanan ni Savellano dagiti nakatrabahona iti talek nga impaayda kenkuana bayat ti tallo a tawen a panagtakemna kas ama ti probinsia idinto nga inkarina nga itultuloyna ti napintas a pannakikammayetna iti liderato ni Gov. Chavit tapno agtultuloy ti itatayok ti Ilocos Sur.
Kabayatanna, kinauman ni Gov. Chavit dagiti kameng ti PNP Ilocos Sur iti panangidaulo ni provincial director P/SSupt. Eduardo Dopale ken dagiti chief of police dagiti nadumaduma nga ili ti probinsia ket inammona dagiti parikut ti police station a masakupanda.
Immandar pay ti gobernador a kitaen dagiti COP dagiti polis a tirong tapno mabaliwan ti ugalida.
“Diak kayat ti kotong ken ti frame up nga ub-ubraen ti sumagmamano a polis. Kitaenyo ti ugali dagiti taoyo. Maysa pay, masapul a tutokanyo dagiti kaso tapno masolbar daras ti krimen agsipud ta saan a napintas daytoy para iti imahe ti probinsia,” kinuna ti gobernador.#


text:
Saan a kumpleto ti panagpiesta ti maysa a barrio wenno away no awan ti Zarzuela Ilocana a maipabuya kas iti “Sirnaag: Anniniwan ti Napalabas” a nagbidaan ni Gov. Deogracias Victor Savellano ken nagparangan ni Bokal Jose Bunoan (ngato). Tapno agkuntentoda nga agbuya, ikuyog dagiti agbuya ti bukodda a tugaw wenno bangko. No awanen ti pagtugawan dagiti ubbing, idalupisakda lattan iti daga ket uray la sumikkil ti tengngedda a mangtangad iti buybuyaenda. Ngem ita, mapukpukawen daytoy gapu ta dagiti metten artista ti
pelikula ken dagiti kumakanta iti telebision ken banda dagiti maawis nga agpabuya.
ZARZUELA ILOCANA
Saan a kumpleto ti panagpiesta ti maysa a barrio wenno away no awan ti Zarzuela Ilocana a maipabuya kas iti “Sirnaag: Anniniwan ti Napalabas” a nagbidaan ni Gov. Deogracias Victor Savellano ken nagparangan ni Bokal Jose Bunoan (ngato). Tapno agkuntentoda nga agbuya, ikuyog dagiti agbuya ti bukodda a tugaw wenno bangko. No awanen ti pagtugawan dagiti ubbing, idalupisakda lattan iti daga ket uray la sumikkil ti tengngedda a mangtangad iti buybuyaenda. Ngem ita, mapukpukawen daytoy gapu ta dagiti metten artista ti


text:
Homero
Iti Lumaud a klasiko a tawid, ni Homero ( /ˈhoʊmər/; Griego: Ὅunpoς, Hómēros) ket isu ti nangsurat ti Iliad ken ti Odisea, ken nairaraeman a kas ti kalatakan a taga-ugma a Griego nga epiko a mannaniw. Dagitoy nga epiko ket naisanglad iti rugi ti Lumaud a kanon ti literartura, ken adda ti adu a impluensia iti pakasaritaan ti literatura.
Ti panagbiagna ket di ammon. Ni Herodoto ket nagkarkarkulo a ni Homero ket nagbiag idi 400 a tawtawen sakbay ti panagbiag a panawen ni Herodoto, a mangikabil kaniana idi agarup a 850 BC;[1] bayat a dagiti dadduma apamunganayan ket nagtuntonda nga isu ket nagbiag iti naipagarup nga asasideg a panawen ti Trojan a Gubat, idi nasapa a maika-12 a siglo BC.[2] Dagiti moderno nga agsuksukimat ket naiparparang nga agikabkabilda kenni Homero iti maika-7 a siglo wenno maika-8 a siglo SK.
Ti pormatibo nga impluensia a panakaay-ayam babaen dagiti Hoeriko nga epiko iti panagsukog ti Griego a kultura ket nawatiwat a nabigbigan idi, ken ni Homero ket naipalpalawagan a kas ti manursuro ti Gresia.[3] Dagiti obra ni Homero, a dagitoy ket agarup a limapulo a porsiento dagiti bitla, ket nangited kadagiti modelo iti makaawawis a panagsasao ken panagsursurat a tinultulad kadagiti taga-ugma ken mediebal a lublubong ti Gresia. Dagiti pirgis ti panakalaglag para iti gangani kadagit amin a malaslasin a Griego a nabirbirukan a literario ti papiro.[4]
Paammo[urnosen | urnosen ti taudan]
- ^ Ni Herodoto 2.53.
- ^ Graziosi, Barbara (2002). "Panagparnuaty kenni Homero". Cambridge: 98–101.
- ^ Heubeck, Alfred; West, Stephanie; Hainsworth, J. B. (1988). Ti Komentario iti Odisea ni Homero. Oxford: Unibersidad ti Oxford a Pagmalditan. p. 3. ISBN 0-19-814047-9.
- ^ Finley, Moses (2002). Ti Lubong ni Odiseo. New York: New York a Panagrepaso ti Liblibro. pp. 11–2. ISBN 978-1-59017-017-5.; Dagiti bilang ni Finley ket naibatay iti korpus dagiti literario a papiro a naipablaak sakbay idi 1963.
Adu pay a mabasbasa[urnosen | urnosen ti taudan]
- Ford, Andrew (1992). Homero : ti daniw iti napalabas. Ithaca, NY: Unibersidad ti Cornell a Pagmalditan. ISBN 0-8014-2700-2.
- Kirk, G.S. (1962). Dagiti Kanta ni Homero. Cambridge: Unibersidad ti Cambridge a Pagmalditan.
- Schein, Seth L. (1984). Ti mortal a banuar : ti pangyuna nga Iliad ni Homero. Berkeley: Unibersidad ti California a Pagmalditan. ISBN 0-520-05128-9.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Homero iti Wikiquote (iti Ingles)
Midia a mainaig kenni Homero iti Wikimedia Commons
Dagiti obra a mainaig kenni Homero iti Wikisource (iti Ingles)


text:
Mayo 16
Ti Mayo 16 ti maika-136 nga aldaw ti tawen (maika-137 kadagiti bisiesto a tawen) iti kalendario a Gregoriano. Adda pay 229 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1905 – Henry Fonda, Amerikano nga aktor (pimmusay 1982)
- 1824 – Levi P. Morton, maika-22 a Bise Presidente ti Estados Unidos (pimmusay 1920)
Pimmusay[urnosen | urnosen ti taudan]
- 1920 – Levi P. Morton, maika-22 a Bise Presidente ti Estados Unidos (naipasngay 1824)
- 2012 – Ernie Chan, Filipino-Amerikano nga artista iti komiks (naipasngay 1940)


text:
BANTAY, Ilocos Sur – Iti baet ti kampania ti kapolisan maikontra kadagiti agraira a paltog iti probinsia, tallo a tattao a pakairamanan ti maysa a menor de edad ti natiliwan nga agikut iti paltog iti umuna a lawas daytoy a tawen.
Nakumpiska ti maysa a cal. 30 carbine ken ni Jose Alasaas, 51, mannalon, residente iti Sinabaan ditoy nga ili; maysa a cal. 22 ken ni Mario Lobrin, 27, baro, residente iti Barangay 2, Vigan City; ken nakonbert a cal. 22 manipud iti maysa a menor de edad a taga-Narvacan iti nagsisina nga insidente ditoy probinsia.
Nakaawat ti Bantay police iti report manipud iti maysa a residente nga adda lalaki a nagpaputok iti Barangay Sinabaan ket nagturongda iti nasao a lugar tapno agimbestiga.
Nadanon dagiti polis ni Alasaas a nakailad iti uneg ti maysa a bahay-kubo a kaabayna ti paltogna.
Nupay adda impakita ti suspetsa a lisensia ti paltog, impilaan dagiti polis iti kaso nga alarm and scandal ken illegal possession of firearm.
Iti Vigan City, nasiputan ni Severino Llanes, traffic aide, ni Lobrin, nakatisirt ken nakasuot iti camouflage a short pant, nga adda sabbikelna a paltog bayat iti ilalabasna iti Burgos Street, Barangay 1 a nakalugan iti motorsiklo iti alas dies ti bigat ti Enero 4.
Intawag ni Llanes daytoy ken ni SPO1 Antonio Castañeda, akinsaklaw iti Plaza area. Nakita ti polis ti suspetsa iti sanguanan ti National Book Store ket sinitarna daytoy ken nakakumpiskaanna iti sabbikel daytoy a paltog.
Maisagsaganan ti kaso maikontra iti suspetsa.
Kabayatanna, kinumpiska dagiti barangay tanod ti maysa a nakonbert a paltog manipud iti maysa a menor de edad, residente iti maysa a barangay iti Narvacan, Ilocos Sur.
Nasalamaan dagiti tanod bayat ti panagpatroliada ti suspetsa nga adda iggemna a paltog.
Nupay kasta, gapu ta menor de edad daytoy, binagbagaan laengen ti kapitan ti barangay ti suspetsa a dinanton uliten ti inaramidna.#


text:
Cabugao, Ilocos Sur - Mataginayonto ti lagip ken namaris a pakasaritaan ti panagbiag ken panagserbisiona kadagiti kalugaranna ken kakailianna ni Brgy. Captain Edgardo Savellano Cobangbang, Sr. iti Barangay Sabang, Cabugao, Ilocos Sur.
Dayta ti naipangruna nga anag ti panagsarita dagiti nangipaay kenkuana ti “Eulogy” idi maangay ti Memorial Service a pammadayaw kenkuana ti LGU Cabugao iti panagserbina a Punong Barangay ti Barangay Sabang, Cabugao, Ilocos Sur iti uppat a tawen (2010-2014).
Malagip nga idi Pebrero 18, 2014, ni Kapitan Eddie ket nagsublin iti sidong ti Namarsua. Imparikna ti sibubukel nga umili ti Cabugao ken dagiti am-ammo, gagayyem ken kakabagianna manipud iti kabangibang nga ili ken dadduma a lugar iti nalaus a pannakipagriknada/pannakipagladingitda ket nagtultuloy
ti ipapanda uray dagiti kameng ti sektor ti kagimongan iti pagtaengan da Kapitan Eddie idiay Barangay Sabang, Cabugao, Ilocos Sur a nagyananna.
Iti Pebrero 27, 2014, dupudop dagiti umili ken amin a sektor ti kagimongan ti nakipagtulod ken ni Kapitan Eddie iti Cabugao Catholic Church para iti Funeral Mass nga inannong ni Archbishop Emeritus Ernesto A. Salgado, D.D. sa naisaruno ti naaramid a Memorial Service para kenkuana iti sango ti Municipal Hall (Presidencia), Cabugao, Ilocos Sur.
Naitampok iti naidaton a programa ti pannakaibinsa ti linaon ti Resolution No. 02, Series of 2014 ti Liga ng Mga Barangay, Cabugao, Ilocos Sur nga imbasa ni Brgy. Captain Arnold V. Yangat, Liga ng mga Barangay Secretary ti linaon daytoy a dokumento iti pannakipagrikna ken pannakipagladingitda iti sibubukel a Liga ng mga Barangay ti Cabugao nga idauluan ni Brgy. Captain Thaddeus U. Soller para ken ni Kapitan Eddie ken dagiti inulilana ken agraman iti pannakabigbig dagiti naruay ken napipintas a gapuananna a maysa nga umili ti Cabugao ken iti panagserbisiona iti barangayna iti uppat a tawen.
Lima a Kapitanes ti nagsasaruno a nangipeksa iti napnuan kaipapanan a Eulogy-da ken ni Kapitan Eddie ken nangipaay met ti pangliwliwa a balikas ni Vice Mayor Deogracias Jose “DJ” H. Savellano. Imbasa met ni SBM Danny Q. Gazmen ti Resolution No. 09, Series of 2014 a naglaon iti pannakipagrikna ken pannakipagladingit ti sibubukel a Sangguniang Bayan ti ili a Cabugao, Ilocos Sur.
Dagitoy a Resolusion ket inyawat ti sibubukel a Liga ng mga Barangay nga idauluan ni Brgy. Captain Thaddeus U. Soller kasta met iti sibubukel a Sangguniang Bayan nga idauluan ni Vice Mayor DJ Savellano ken ni Mrs. Herminia Salamanca-Cobangbang, asawa ni Kapitan Eddie iti imatang ti amin a naitaripnong kadayta a gundaway.
Naited ti respeto ken ni Kapitan Eddie babaen iti pannakaisagut ti sabsabong nga immuna nga inaramid ti sibubukel a Pamilia ni Mayor Edgardo “Ediboy” S. Cobangbang, Jr. ken ti Pamilia ni Kapitan Eddie, simmaruno dagiti dadaulo ti nadumaduma nga Opisina/Departamento ti LGU-Cabugao, pannakabagi ti dadduma nga Ahensia/Opisina, 33 a Kapitanes ti ili a Cabugao ken ti Pamilia-LGU.
Iti balikas nga imburay ni Mayor Ediboy, impeksana ti nalaus a panagyamanna kadagiti amin a nangibingay ti panawenda ken nakipagrikna iti napasamak ni Kapitan Eddie a Tatangna. Dinakamat ti Ama ti Ili ket ti panagbalin ti Amana a paset ti biag dagiti kailianda a natulonganda ken naserbianda partikular dagiti lumugar ti Barangay Sabang nga umanay a balonen ni Kapitan Eddie a kas napateg a makupikopan a tanda ti panglaglagipan ti amin kenkuana.
Nupay napanen iti nagkaysa a biag ket dinto maumag a malaglagip ti kaaduan iti kinamanagayat ni Kapitan Eddie, kinaragsakna, kinapasigna, kinapakumbabana, ken kinaresponsablena nga Ama ti Pamilia ken Lider ti Barangay.
Nayanak ni Brgy. Captain Edgardo Savellano Cobangbang, Sr. idi Disiembre 15, 1947 iti Brgy. Rizal, Cabugao, Ilocos Sur kadagiti agassawa nga Mr. Angel Balangatan Cobangbang ken ni Ms. Nieves Azcueta Savellano, agpada a mangisursuro.
Ni Kapitan Eddie, nasinged nga awagna, ket maikadua iti walo nga agkakabsat: Angelito, Jeana, Emsie, Lorna, Johnny, Ninfa ken Eva.
Nagadal ni Kapitan Eddie manipud Grade 1 to IV iti Cabugao North Central School; ken Grade V to VI iti Cabugao South Central School. Nagturpos ti High School iti Cabugao Institute idi 1963 ken nagturpos iti BS Banking and Finance iti University of the East, Recto.
Nagtrabaho iti Cabugao Ice Plant idi 1969-1970; Fortune Tobacco Corporation, 1970-1985, a Warehouse Manager ken Salesman; Dunhill Tobacco Corporation, Riyadh, Saudi Arabia, 1985-1987, Salesman; Maxim Integrated Technology, Sunnyvale, California, 1988-1999, a Manager.
Nagsubli iti Pilipinas ket nagtrabaho iti Maxim Cavite manipud 1999-2003. Nagretiro iti trabahona idi 2003. Nagindegda ken ti Pamiliana idiay Brgy. Sabang, Cabugao, Ilocos Sur idi 2004 a Farmer ken agtagikua iti EC Farm Piggery. Nabutosan ni Kapitan Eddie a Punong Barangay ti Barangay Sabang idi Tawen 2010 ken nagserbi a pangulo iti nasao a Barangay agingga iti agdama.
Ni Kapitan Eddie ket inasawana ni Ms. Herminia Belen Salamanca. Naaddaanda ti tallo nga annak: ni agdama a Cabugao Mayor Edgardo “Ediboy” S. Cobangbang, Jr. a nayasawa ken ni Ms. Jerlie A. Seguban ket naparaburanda ti 5 nga annak: Endrei Justin, Josh Edward, Jan Maxine, Edgardo Ethan ken Jon Drigo.
Maikadua nga anakda ni Ms. Karen S. Cobangbang nga asawa ni Mr. Hiram Soberano ken addaanda iti tallo nga annak: Hermini Katheryn; Mary Gladee ken Epi Daniel.
Maikatlo nga anakda ni Ms. Kathleen S. Cobangbang ken asawa ni Mr. Charlie Castro ken anakda ni Charles Jicko.
Ni Kapitan Eddie ket nabutosan a Vice President iti Liga ng mga Barangay, Municipality of Cabugao, Ilocos Sur manipud idi Tawen 2010 agingga iti agdama. # (Web In-Action)


text:
BANTAY, Ilocos Sur- Tallo a tattao ti nadunor iti aksidente a napasamak iti Barangay Aggay ditoy nga ili.
Natukkol ti kanawan nga abaga ni Arnel Vega, 38, naasawaan, agnaed iti Rizal Street, Vigan City, natukkol met ti kanigid a luppona ti kinalugan ni Vega a managan Sheryl ken nadunor met ni Efren Benesa, 22, baro, agnaed iti Barangay Paing, Bantay, Ilocos Sur.
Segun iti report mapapati nga obertekan koma ti Honda Wave a minaneho ni Benesa ti lugan iti sanguanan ket kimmaut iti linia ti Honda Dio a minaneho ni Vega ket nagdinnungpardan.
Naitaray dagiti tallo iti Metro Vigan Cooperative Hospital.#


text:
Thursday, January 31, 2013
MAKE-UP MEETING TI 4 P’s, NAANGAY DITOY MUNISIPIO
Cabugao, Ilocos Sur – Naangay ti pannakamiting dagiti saan a nakadar-ay a kameng ti Pantawid Pamilyang Pilipino Program (4 P’s) kadagiti barangay a napanan nagmitingan dagiti pannakabagi ti Municipal Social Welfare Development Office (MSWDO)-Cabugao iti kallabes a bulan.
Naangay ti meeting a dinar-ayan dagiti 4 P’s Members iti 5 a barangay iti Enero 31, 2013 iti Municipal Conference Hall, Cabugao, Ilocos Sur.
Naiyulit a naipalawag kadagiti nainayon a kameng ti 4 P’s iti pakabuklan dagiti pagannurotan a masurot iti pannakabenepisiar-da iti Conditional Cash Transfer Program ti Gobierno ken kasta met kadagiti aramidenda a kanaig a pagrebbenganda.
Iti agdama, dagiti 4 P’s Beneficiaries ket aktiboda a makiparpartisipar kadagiti aktibidad ti barangay kas iti panagdaldalus, panaggarden ken panagmula ti kayo.
Nakitaripnong ni Mayor Edgardo “Ediboy” S. Cobangbang, Jr. kadagiti nagmimiting ket dinakamatna ti pateg ti panagmulada iti Manila Palm (Butsina) iti barangayda. Innayon ti Ama ti Ili a mangaramidda iti inisiatibada a makikoordinar iti Punong Barangay-da tapno maikkanda ti imulada a seedlings.
Nagtinnulong da Miss Aida Cueto ken Mrs. Wilma Cruz, agpada a Personnel ti MSWDO a nangtarawidwid iti nasao a miting. # (Web In-Action)
Naangay ti meeting a dinar-ayan dagiti 4 P’s Members iti 5 a barangay iti Enero 31, 2013 iti Municipal Conference Hall, Cabugao, Ilocos Sur.
Naiyulit a naipalawag kadagiti nainayon a kameng ti 4 P’s iti pakabuklan dagiti pagannurotan a masurot iti pannakabenepisiar-da iti Conditional Cash Transfer Program ti Gobierno ken kasta met kadagiti aramidenda a kanaig a pagrebbenganda.
Iti agdama, dagiti 4 P’s Beneficiaries ket aktiboda a makiparpartisipar kadagiti aktibidad ti barangay kas iti panagdaldalus, panaggarden ken panagmula ti kayo.
Nakitaripnong ni Mayor Edgardo “Ediboy” S. Cobangbang, Jr. kadagiti nagmimiting ket dinakamatna ti pateg ti panagmulada iti Manila Palm (Butsina) iti barangayda. Innayon ti Ama ti Ili a mangaramidda iti inisiatibada a makikoordinar iti Punong Barangay-da tapno maikkanda ti imulada a seedlings.
Nagtinnulong da Miss Aida Cueto ken Mrs. Wilma Cruz, agpada a Personnel ti MSWDO a nangtarawidwid iti nasao a miting. # (Web In-Action)
Posted by Bayan ng Cabugao, Ilocos Sur at 2:55 PM 0 comments
MINITING NI MAYOR EDIBOY DAGITI JOB ORDER PERSONNEL
Cabugao, Ilocos Sur – Naangay ti miting dagiti Job Order Personnel ti LGU-Cabugao iti Municipal Conference Hall, Cabugao, Ilocos Sur iti Enero 31, 2013. Tinarawidwidan ni Mayor Edgardo “Ediboy” S. Cobangbang, Jr. ti nasao a miting. Nakipaset met ni Mrs. Rialinda Naval Recaido iti Accounting Department iti nasao a miting.
Paset ti panangipatungpal iti agtultuloy a pannakapasayaat pay ti serbisio iti anag ti pammalagip ti Ama ti Ili iti pannakisaritana kadagiti Job Order Personnel tapno aramidenda ti trabahoda ken pagrebbenganda maibasar iti pagannurotan nga ituyang ti LGU para kadakuada. # (Web In-Action)
Paset ti panangipatungpal iti agtultuloy a pannakapasayaat pay ti serbisio iti anag ti pammalagip ti Ama ti Ili iti pannakisaritana kadagiti Job Order Personnel tapno aramidenda ti trabahoda ken pagrebbenganda maibasar iti pagannurotan nga ituyang ti LGU para kadakuada. # (Web In-Action)
Posted by Bayan ng Cabugao, Ilocos Sur at 2:47 PM 0 comments
Wednesday, January 30, 2013
ORGANIC FERTILIZERS, NAITED KADAGITI ONION GROWERS
Cabugao, Ilocos Sur – Inimatangan da Mayor Edgardo “Ediboy” S. Cobangbang, Jr. ken SB Member Benedicto M. Savellano, Committee Chair on Agriculture iti pannakaiyallawat kadagiti Onion Growers ti dagiti Organic Fertilizers a mausar iti panagmula ti lasona nga impaay ti Office of the Provincial Agriculture (OPAG), Province of Ilocos Sur babaen ti panangimaton ti DA-LGU Cabugao idi Enero 29, 2013 iti sango ti Munisipio.
Ti pannakaited ti kasapulan dagiti agmula ti lasona kas iti organiko a pataba ket maitantandudo a programa babaen iti Departamento ti Agrikultura (DA) ken ti LGU Cabugao tapno pumintas ken kumalidad ti apit kadaytoy a cash crop ditoy a lokalidad.
Nakikaysa met iti pannakaiyallawat dagiti Organic Fertilizers kadagiti mannalon da Municipal Agriculturist Zenaida S. Andrada ken HVCDP Municipal Coordinator Ester P. Aguimbag agraman dagiti kakaduada iti DA-LGU. # (Web In-Action)
Ti pannakaited ti kasapulan dagiti agmula ti lasona kas iti organiko a pataba ket maitantandudo a programa babaen iti Departamento ti Agrikultura (DA) ken ti LGU Cabugao tapno pumintas ken kumalidad ti apit kadaytoy a cash crop ditoy a lokalidad.
Nakikaysa met iti pannakaiyallawat dagiti Organic Fertilizers kadagiti mannalon da Municipal Agriculturist Zenaida S. Andrada ken HVCDP Municipal Coordinator Ester P. Aguimbag agraman dagiti kakaduada iti DA-LGU. # (Web In-Action)
Posted by Bayan ng Cabugao, Ilocos Sur at 2:42 PM 0 comments
ROAD OPENING, AGKAMANGTON TI SITIO LUSONG SUYO KEN CALLAGUIP
Cabugao, Ilocos Sur – Iti pannaki-amad ti Web In-Action iti Enero 30, 2013, impadamag ni Brgy. Secretary Antonio N. Sabio ti Barangay Baclig nga agkamangton ti Sitio Lusong-Suyo ken Sitio Callaguip apaman a maileppas ti pagsabtan ti naaramid a kalsada ditoy a disso babaen ti panangilungalong ti Gobierno Munisipal nga idauluan ni Mayor Edgardo “Ediboy” S. Cobangbang, Jr. ken proyekto daytoy a naipasdek babaen kada Congressman Ryan Luis V. Singson ken ni Vice Governor Deogracias Victor B. Savellano para iti umili ti Cabugao.
Insupusop dagiti agindeg iti agsumbangir a Sitios nga iti pannakalukat ti kalsada ken agtultuloy a pannakapasayaat daytoy ket manam-ayanda iti pagnaanda, panglinteganda ken pagiruaranda kadagiti maapitda. Pinagyamananda pay dagiti Opisiales ti Gobierno-Lokal a nangilungalong iti pannakapaadda daytoy a pagdalananda. # (Web In-Action)
Insupusop dagiti agindeg iti agsumbangir a Sitios nga iti pannakalukat ti kalsada ken agtultuloy a pannakapasayaat daytoy ket manam-ayanda iti pagnaanda, panglinteganda ken pagiruaranda kadagiti maapitda. Pinagyamananda pay dagiti Opisiales ti Gobierno-Lokal a nangilungalong iti pannakapaadda daytoy a pagdalananda. # (Web In-Action)
Posted by Bayan ng Cabugao, Ilocos Sur at 11:08 AM 0 comments
MAIS TI MAYSA A KAADUAN ITA A NAIMULA
Cabugao,Ilocos Sur – Iti pannaki-amad ti Web In-Action iti Enero 30, 2013, imbatad ni Municipal Agriculturist Zenaida S. Andrada a mais ita ti maysa a kaaduan a naimula iti Dry Season Crop 2012-2013 (Nobiembre-Mayo). Innayon ni Mr. Nereo S. Daproza, AT/DA-LGU a gapu ta bimmassit ti nagmula ti sandia, mapattapatta iti 500 ektarias ti namulaan ti mais (yellow/white) kadagiti dati a mamulmulaan ti pagay ken tabako iti kallabes a panagmumula.
Nupay kasta, namantener ti pannakamula ti dati a mamulmulaan ti nadumaduma a nateng ket nupay umad-adu ti produksion, saan a mapasamak ti “oversupply” ta kaaduan ti nateng a maibiahe idiay Balintawak, Quezon City; Urdaneta, Pangasinan ken Cagayan Valley.
Innayon ni MA Andrada a dandani maapiten dagiti yellow corn a naimula ket monmonitorenda no kasano a makatulong ti LGU kadagiti mannalon iti marketing ti produktoda. Nupay kasta, saan a problema ti glutinous white corn ta nalaka a lakuen iti merkado-publiko gapu ta inaldaw a masaramsam ken adu ti agkompra nga ilakoda pay iti sabali a lugar/tiendaan (malingta ken matuno).
Dagitoy nga inisiatiba ket paset ti panangiwardas ti Gobierno Munisipal iti panangidaulo ni Mayor Edgardo “Ediboy” S. Cobangbang, Jr. babaen iti panangimaton ti DA-LGU tapno mapapigsa ti sektor-agrikultura a kadakkelan a benneg a pakatulongan dagiti umili iti Cabugao, Ilocos Sur. # (Web Situational Report)
Nupay kasta, namantener ti pannakamula ti dati a mamulmulaan ti nadumaduma a nateng ket nupay umad-adu ti produksion, saan a mapasamak ti “oversupply” ta kaaduan ti nateng a maibiahe idiay Balintawak, Quezon City; Urdaneta, Pangasinan ken Cagayan Valley.
Innayon ni MA Andrada a dandani maapiten dagiti yellow corn a naimula ket monmonitorenda no kasano a makatulong ti LGU kadagiti mannalon iti marketing ti produktoda. Nupay kasta, saan a problema ti glutinous white corn ta nalaka a lakuen iti merkado-publiko gapu ta inaldaw a masaramsam ken adu ti agkompra nga ilakoda pay iti sabali a lugar/tiendaan (malingta ken matuno).
Dagitoy nga inisiatiba ket paset ti panangiwardas ti Gobierno Munisipal iti panangidaulo ni Mayor Edgardo “Ediboy” S. Cobangbang, Jr. babaen iti panangimaton ti DA-LGU tapno mapapigsa ti sektor-agrikultura a kadakkelan a benneg a pakatulongan dagiti umili iti Cabugao, Ilocos Sur. # (Web Situational Report)
Posted by Bayan ng Cabugao, Ilocos Sur at 11:06 AM 0 comments
SEMENTADON TI AGPA-KARAYAN A KALSADA ITI BRGY. ARNAP
Cabugao, Ilocos Sur – Maus-usaren ti kaaduan ti nasemento a kalsada iti Arnap-Carusipan Road iti Brgy. Arnap, Cabugao, Ilocos Sur.
Iti pannaki-amad ti Web In-Action iti Enero 30, 2013, imbatad ni Brgy. Captain Teodoro Tabula a maragsakan dagiti idauluanna a makausar kadaytoy a kalsada ta napintasen a pagnaan.
Malaksid a mausarda pay a pagbilagan ti one-lane iti mais ken pagay, maragsakan met dagiti agnaed iti surong ken ballasiw ti karayan ta nasaysayuden a panglinteganda ti nasao a kalsada no mapanda iti Poblasion.
Pinagyamanan ni Brgy. Captain Tabula iti Gobierno Munisipal nga idauluan ni Mayor Edgardo “Ediboy” S. Cobangbang, Jr. iti agtultuloy a pannakapasayaat dagiti kalsadada iti Barangay Arnap. # (Web In-Action)
Iti pannaki-amad ti Web In-Action iti Enero 30, 2013, imbatad ni Brgy. Captain Teodoro Tabula a maragsakan dagiti idauluanna a makausar kadaytoy a kalsada ta napintasen a pagnaan.
Malaksid a mausarda pay a pagbilagan ti one-lane iti mais ken pagay, maragsakan met dagiti agnaed iti surong ken ballasiw ti karayan ta nasaysayuden a panglinteganda ti nasao a kalsada no mapanda iti Poblasion.
Pinagyamanan ni Brgy. Captain Tabula iti Gobierno Munisipal nga idauluan ni Mayor Edgardo “Ediboy” S. Cobangbang, Jr. iti agtultuloy a pannakapasayaat dagiti kalsadada iti Barangay Arnap. # (Web In-Action)
Posted by Bayan ng Cabugao, Ilocos Sur at 8:25 AM 0 comments
Tuesday, January 29, 2013
BARANGAY SABANG, TOURIST DESTINATION TI ILI A CABUGAO
Cabugao, Ilocos Sur – Iti pannaki-amad ti Web In-Action iti Enero 29, 2013, imbatad ni Brgy. Captain Edgardo S. Cobangbang, Sr. a nainayon a pagsayaatan ti barangay-da iti panagmula dagiti 4 P’s Beneficiaries iti Manila Palm (Butsina) ken adda Tree Guard-na iti agsumbangir ti kalsada ti Barangay.
Nadanonmi ni Kapitan Edgardo, Sr. a tumartarabay kadagiti bisita ken adda latta naka-duty nga Opisiales ti Barangay ken BPATS iti Barangay Hall/Multipurpose Building nangruna ita ta agsangpet dagiti Surfers a makipartisipar iti maiwayat nga Ilocos Surfing Crown 2013 iti Kido’s Point, Barangay Sabang, Cabugao, Ilocos Sur inton Enero 31-Pebrero 1, 2013.
Iti pannaki-amad ti Web In-Action kadagiti pumurok iti Barangay Sabang, pinagyamananda dagiti Opisiales ti Barangay iti panangidaulo ni Brgy. Captain Edgardo S. Cobangbang, Sr. iti agtultuloy a pannakapasayaat ti dalanda, natunos a panagdaldalus ken panagmulada ti kayo a lumugar, kinatalna ti lugarda, ken napintas a panangpasangbayda kadagiti dumayo iti barangayda.
“Agduduma ti Nationalities ti tao a maisar-ong ditoy nangruna iti Holidays idi napan a tawen ken itatta ket adda ragsak a magun-odmi iti pannakilangenmi kadakuada,” insupusop ni Kagawad Gina Bulseco, On-duty a Kagawad iti Barangay Hall.
“Pagyamananmi iti panagdanggay da Mayor Edgardo Cobangbang, Jr. ken Barangay Captain Edgardo Cobangbang, Sr. ta agtultuloy a mapasayaat dagiti kalsadami nangruna ditoy asideg ti baybay. Mairamankami met lumugar a maidayaw iti napintas a panagkitada ken agprogreso a barangay-mi,” kinuna ni Mr. Melchor Somera, taga-Brgy. Sabang.
Nainayon a buya a mangpangayed ti sango ti Multipurpose Building ket ti naipasdek a Catwalk babaen ti panangipaay ni Congressman Ryan Luis V. Singson. Imbatad dagiti Surfers a manam-ayanda ita ta addan panglakaanda a mapan tumapog iti asideg ti pagsanayanda a pagdalluyonan ti danum ti baybay. # (Web In-Action)
Nadanonmi ni Kapitan Edgardo, Sr. a tumartarabay kadagiti bisita ken adda latta naka-duty nga Opisiales ti Barangay ken BPATS iti Barangay Hall/Multipurpose Building nangruna ita ta agsangpet dagiti Surfers a makipartisipar iti maiwayat nga Ilocos Surfing Crown 2013 iti Kido’s Point, Barangay Sabang, Cabugao, Ilocos Sur inton Enero 31-Pebrero 1, 2013.
Iti pannaki-amad ti Web In-Action kadagiti pumurok iti Barangay Sabang, pinagyamananda dagiti Opisiales ti Barangay iti panangidaulo ni Brgy. Captain Edgardo S. Cobangbang, Sr. iti agtultuloy a pannakapasayaat ti dalanda, natunos a panagdaldalus ken panagmulada ti kayo a lumugar, kinatalna ti lugarda, ken napintas a panangpasangbayda kadagiti dumayo iti barangayda.
“Agduduma ti Nationalities ti tao a maisar-ong ditoy nangruna iti Holidays idi napan a tawen ken itatta ket adda ragsak a magun-odmi iti pannakilangenmi kadakuada,” insupusop ni Kagawad Gina Bulseco, On-duty a Kagawad iti Barangay Hall.
“Pagyamananmi iti panagdanggay da Mayor Edgardo Cobangbang, Jr. ken Barangay Captain Edgardo Cobangbang, Sr. ta agtultuloy a mapasayaat dagiti kalsadami nangruna ditoy asideg ti baybay. Mairamankami met lumugar a maidayaw iti napintas a panagkitada ken agprogreso a barangay-mi,” kinuna ni Mr. Melchor Somera, taga-Brgy. Sabang.
Nainayon a buya a mangpangayed ti sango ti Multipurpose Building ket ti naipasdek a Catwalk babaen ti panangipaay ni Congressman Ryan Luis V. Singson. Imbatad dagiti Surfers a manam-ayanda ita ta addan panglakaanda a mapan tumapog iti asideg ti pagsanayanda a pagdalluyonan ti danum ti baybay. # (Web In-Action)
Posted by Bayan ng Cabugao, Ilocos Sur at 4:00 PM 0 comments
BARANGAY ROAD CLEAN-DRIVE TI BRGY. TUROD, NAILUNSAD
Cabugao, Ilocos Sur – Naaramid ti panagdalus ti agsumbangir a paset ti kalsada ti Barangay Turod, Cabugao, Ilocos Sur iti Enero 29, 2013 babaen kadagiti bumarangay, 4 P’s Beneficiaries ken Opisiales ti Barangay a nangiwardas ti panagdalus.
Iti pannaki-amad ti Web In-Action iti Enero 29, 2013, imbatad ni Mr. Edgar S. Balangatan, MENRO-Designate ti LGU-Cabugao a paset daytoy a gannuat ti Barangay iti agtultuloy a pannakalinis ti agsumbangir a paset ti kalsada ti Barangay Turod agsipud ta daytoy ti pagdaliasatan/sumrekan dagiti Turista, Bakasionista, ken VIP’s a mapan agbisita kadagiti Tourist Destinations ti Brgys. Dardarat, Salomague ken Sabang.
Innayon pay ni MENRO Balangatan a kasapulan nga assideg ti pannakadalus daytoy a Main Road nangruna ita a summer months a panagadu ti turista, balikbayans ken dadakkel nga aktibidades a maisayangkat ken kasta pay a panangannurot daytoy iti implementasion ti Environmental Management Program ti LGU nga idauluan ni Mayor Edgardo “Ediboy” S. Cobangbang, Jr. Ti Barangay Turod ket idauluan ni Brgy. Captain Inocencio S. Sadac.
Maysa ita a maisagsaganaan iti maaramid nga Ilocos Surfing Crown 2013 inton Enero 31-Pebrero 1, 2013 idiay Kido’s Point, Brgy. Sabang, Cabugao, Ilocos Sur a pakasangailian kadagiti Surfers nga aggapu iti nadumaduma a Probinsia ti Pilipinas. # (Web In-Action)
Iti pannaki-amad ti Web In-Action iti Enero 29, 2013, imbatad ni Mr. Edgar S. Balangatan, MENRO-Designate ti LGU-Cabugao a paset daytoy a gannuat ti Barangay iti agtultuloy a pannakalinis ti agsumbangir a paset ti kalsada ti Barangay Turod agsipud ta daytoy ti pagdaliasatan/sumrekan dagiti Turista, Bakasionista, ken VIP’s a mapan agbisita kadagiti Tourist Destinations ti Brgys. Dardarat, Salomague ken Sabang.
Innayon pay ni MENRO Balangatan a kasapulan nga assideg ti pannakadalus daytoy a Main Road nangruna ita a summer months a panagadu ti turista, balikbayans ken dadakkel nga aktibidades a maisayangkat ken kasta pay a panangannurot daytoy iti implementasion ti Environmental Management Program ti LGU nga idauluan ni Mayor Edgardo “Ediboy” S. Cobangbang, Jr. Ti Barangay Turod ket idauluan ni Brgy. Captain Inocencio S. Sadac.
Maysa ita a maisagsaganaan iti maaramid nga Ilocos Surfing Crown 2013 inton Enero 31-Pebrero 1, 2013 idiay Kido’s Point, Brgy. Sabang, Cabugao, Ilocos Sur a pakasangailian kadagiti Surfers nga aggapu iti nadumaduma a Probinsia ti Pilipinas. # (Web In-Action)
Posted by Bayan ng Cabugao, Ilocos Sur at 3:46 PM 0 comments
TRICHOGRAMMA EVANESCENS, PROTEKSION TI MULA A MAIS
Cabugao, Ilocos Sur – Ingannuat ti DA-LGU Cabugao babaen ti panangidaulo ni Municipal Agriculturist Zenaida S. Andrada ti pannakaiwaras ti Trichogramma Evanescens, maysa a kita ti babassit nga insekto a naipakete ken maipan iti kamaisan tapno agpessa a mangdadael ti itlog ti corn borer, kangrunaan a kabusor ti mula a mais iti panagdakkelna.
Ti 50 a Trichocard ket kabaelanna a protektaran ti maysa-ektaria a kalawa ti kamaisan.
Iti pannaki-amad ti Web In-Action iti Enero 29, 2013, imbatad ni Mr. Nereo S. Daproza ti DA-LGU nga umabot ti 20 a katao nga adda minaisanna iti 9 a barangay nga aglawa ti 17 ektarias ti namulaan ti mais ti pakayaplikaranna.
Dagiti nadakamat a Trichogramma Recipients ket isuda dagiti naikkan ti bukel ti mais nga Open Pollinated Variety (OPV) Yellow Corn, Dry Season 2012-2013 manipud iti DA-RFU 1 a nangited pay ti Trichogramma Evanescens.
Innayon ni Mr. Daproza a maisaknap daytoy a kabaruanan a wagas ti panagpatanor ti bin-i a mais a para lako ken bin-i tapno maipabassit ti gastos iti panagusaran ti insektisidio ket maingato ti matgedan ti mannalon ti mais. Iti Dry Season (Nobiembre-Mayo), mapatta-patta nga umabot ti 500-600 nga ektarias ti mamulmulaan ti mais gapu ta katiempuanna iti lokalidad.
Ti OPV Yellow Corn a bin-i ket naited babaen iti “Plant Now Pay Later” Program kadagiti recipients ken naimula ita a panagmamais isut’ gapuna a maidagadag ti pannakaited ti trichogramma tapno manamnama nga agballigi daytoy a programa ti DA-RFU 1 kadagiti Corn Planters.
Dagitoy nga inisiatiba ket gubuay ti agtultuloy a programa ti Gobierno Munisipal nga idauluan ni Mayor Edgardo “Ebiboy” S. Cobangbang, Jr. ken imatonan ti DA-LGU a mangitandudo kadagiti cash crop a mangital-o ti pagbiagan dagiti mannalon iti Munisipalidad kas iti panagmula ti mais. # (Web In-Action)
Ti 50 a Trichocard ket kabaelanna a protektaran ti maysa-ektaria a kalawa ti kamaisan.
Iti pannaki-amad ti Web In-Action iti Enero 29, 2013, imbatad ni Mr. Nereo S. Daproza ti DA-LGU nga umabot ti 20 a katao nga adda minaisanna iti 9 a barangay nga aglawa ti 17 ektarias ti namulaan ti mais ti pakayaplikaranna.
Dagiti nadakamat a Trichogramma Recipients ket isuda dagiti naikkan ti bukel ti mais nga Open Pollinated Variety (OPV) Yellow Corn, Dry Season 2012-2013 manipud iti DA-RFU 1 a nangited pay ti Trichogramma Evanescens.
Innayon ni Mr. Daproza a maisaknap daytoy a kabaruanan a wagas ti panagpatanor ti bin-i a mais a para lako ken bin-i tapno maipabassit ti gastos iti panagusaran ti insektisidio ket maingato ti matgedan ti mannalon ti mais. Iti Dry Season (Nobiembre-Mayo), mapatta-patta nga umabot ti 500-600 nga ektarias ti mamulmulaan ti mais gapu ta katiempuanna iti lokalidad.
Ti OPV Yellow Corn a bin-i ket naited babaen iti “Plant Now Pay Later” Program kadagiti recipients ken naimula ita a panagmamais isut’ gapuna a maidagadag ti pannakaited ti trichogramma tapno manamnama nga agballigi daytoy a programa ti DA-RFU 1 kadagiti Corn Planters.
Dagitoy nga inisiatiba ket gubuay ti agtultuloy a programa ti Gobierno Munisipal nga idauluan ni Mayor Edgardo “Ebiboy” S. Cobangbang, Jr. ken imatonan ti DA-LGU a mangitandudo kadagiti cash crop a mangital-o ti pagbiagan dagiti mannalon iti Munisipalidad kas iti panagmula ti mais. # (Web In-Action)
Posted by Bayan ng Cabugao, Ilocos Sur at 8:50 AM 0 comments
Sunday, January 27, 2013
PANNAKAIPALAWA TI RANGTAY-QUEZON, MAPAGNUMARANEN
Cabugao, Ilocos Sur – Sagsagrapenen ti publiko iti nawaya a panaglasat iti Widening ti Barangay Bridge ti Brgy. Quezon iti maibilang a “busy street” ti Lopez-Jaena a kumamang iti Poblacion Proper no aggapuka iti away ken kumamang kadagiti barangay iti dayaen ti ili no mapanka iti ruar ti Poblasion.
Iti pannaki-amad ti Web In-Action iti Enero 27, 2013, imbatad ni Muncipal Engineer Crescencio C. Formoso a nagastosan ti Widening of Barangay Bridge Phase 2 ti Barangay Quezon manipud iti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Iti pannaki-amad pay ti Web In-Action kadagiti agdaldaliasat a lumugar ken aggapu iti sabali a barangay ket imbatadda a limmawa ken pimmintas ti panagdaliasatda kadaytoy a natarimaan a rangtay iti pagkurbaan ti barangay. Impeksada ti panagyamanda iti Munisipio kadaytoy a nainayon a pagnam-ayan dagiti umili ti Cabugao. # (Web In-Action)
Iti pannaki-amad ti Web In-Action iti Enero 27, 2013, imbatad ni Muncipal Engineer Crescencio C. Formoso a nagastosan ti Widening of Barangay Bridge Phase 2 ti Barangay Quezon manipud iti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Iti pannaki-amad pay ti Web In-Action kadagiti agdaldaliasat a lumugar ken aggapu iti sabali a barangay ket imbatadda a limmawa ken pimmintas ti panagdaliasatda kadaytoy a natarimaan a rangtay iti pagkurbaan ti barangay. Impeksada ti panagyamanda iti Munisipio kadaytoy a nainayon a pagnam-ayan dagiti umili ti Cabugao. # (Web In-Action)
Posted by Bayan ng Cabugao, Ilocos Sur at 4:06 PM 0 comments
HYBRID RICE, INAY-AYATNA URAY 2ND CROP
Cabugao, Ilocos Sur – Nangrugin a magapas dagiti Hybrid Rice a naimula iti 2nd Crop ti Dry Season (Nobiembre-Mayo) 2012-2013 kadagiti barangay ti Turod Patac, Pila, Sagayaden, Bonifacio, Margaay, Baclig ken Turod a kangrunaan a nakailunsadan ti Demo-Farm ti LGU-Cabugao itay Main Crop, Wet Season 2012 (Hunio-Nobiembre).
Iti pannaki-amad ti Web In-Action iti Enero 27, 2013, imbatad ni Mr. Edgardo Garcia, President, Turod Farmer’s Association a no la ket adda umdas a pagpadanum agingga nga agdawa ket mayat latta ti apiten iti 2nd Crop uray hybrid. Iti minulaanna ti Hybrid a 6,000 square-meters, nakaapit ni Edgardo iti 120 a kaban ken namnamaenna nga ad-adu ti maapitna kadagiti sumarsaruno pay a pagapasna.
“Naab-abante ti maapit ti Hybrid ket no adda man pagkapuyanna iti 2nd Crop, natural ta kakisang ti danum ken uray ta adda met ti 3rd Crop a nateng a pagsubbotan,” innayon ni Mr. Garcia.
Ti pannakaedukar ken pannakaipakat kadagiti kabaruanan a teknolohia ti panagtalon ket agtultuloy a programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken imatonan ti DA-LGU tapno agtultuloy a masustener ti kasapulan a bagas a pagtaraon dagiti umili. # (Web In-Action)
Iti pannaki-amad ti Web In-Action iti Enero 27, 2013, imbatad ni Mr. Edgardo Garcia, President, Turod Farmer’s Association a no la ket adda umdas a pagpadanum agingga nga agdawa ket mayat latta ti apiten iti 2nd Crop uray hybrid. Iti minulaanna ti Hybrid a 6,000 square-meters, nakaapit ni Edgardo iti 120 a kaban ken namnamaenna nga ad-adu ti maapitna kadagiti sumarsaruno pay a pagapasna.
“Naab-abante ti maapit ti Hybrid ket no adda man pagkapuyanna iti 2nd Crop, natural ta kakisang ti danum ken uray ta adda met ti 3rd Crop a nateng a pagsubbotan,” innayon ni Mr. Garcia.
Ti pannakaedukar ken pannakaipakat kadagiti kabaruanan a teknolohia ti panagtalon ket agtultuloy a programa ti LGU-Cabugao nga idauluan ni Mayor Edgardo “Ediboy” S. Cobangbang, Jr. ken imatonan ti DA-LGU tapno agtultuloy a masustener ti kasapulan a bagas a pagtaraon dagiti umili. # (Web In-Action)
Posted by Bayan ng Cabugao, Ilocos Sur at 3:53 PM 0 comments
NAG-YCAP DAGITI BUMARANGAY TI BRGY. PILA
Cabugao, Ilocos Sur – Naangay ti panagdalus/panagipakni ti rugit kadagiti kalsada dagiti Opisiales ken bumarangay ti Barangay Pila, Cabugao, Ilocos Sur idi Enero 26, 2013.
Indauluan ni Brgy. Captain Romeo Galamgam ti panagdalus iti agsumbangir a paset dagiti kalsada ken panangakupda kadagiti wara kadagiti arubayan dagiti pasilidades ti barangay. Ingunamgunam pay ni Brgy. Captain Galamgam iti assideg ken agtultuloy a panagdalus dagiti pamilia iti arubayanda ken maidarirag iti pannakaadda ti water sealed toilet ti tunggal bubongan iti intero a barangayda.
Innayon ni Brgy. Captain Galamgam a kankanayon daytoy nga aramidenda iti barangayda kas pangannurot pay iti Environmental Management Program ti Munisipio nga itantandudo ni Mayor Edgardo “Ediboy” S. Cobangbang, Jr. tapno mamantener ti sanitasion ken napintas a buya iti amin a paset ti Munisipalidad.
“Mannakitinnunos dagiti kabarangayak kadagitoy a gannuat ta mapanunotda nga isuda met laeng ti maisagut kadaytoy a ragup-obra ti barangay,” insupusop pay ni Kapitan Galamgam. # (Web In-Action)
Indauluan ni Brgy. Captain Romeo Galamgam ti panagdalus iti agsumbangir a paset dagiti kalsada ken panangakupda kadagiti wara kadagiti arubayan dagiti pasilidades ti barangay. Ingunamgunam pay ni Brgy. Captain Galamgam iti assideg ken agtultuloy a panagdalus dagiti pamilia iti arubayanda ken maidarirag iti pannakaadda ti water sealed toilet ti tunggal bubongan iti intero a barangayda.
Innayon ni Brgy. Captain Galamgam a kankanayon daytoy nga aramidenda iti barangayda kas pangannurot pay iti Environmental Management Program ti Munisipio nga itantandudo ni Mayor Edgardo “Ediboy” S. Cobangbang, Jr. tapno mamantener ti sanitasion ken napintas a buya iti amin a paset ti Munisipalidad.
“Mannakitinnunos dagiti kabarangayak kadagitoy a gannuat ta mapanunotda nga isuda met laeng ti maisagut kadaytoy a ragup-obra ti barangay,” insupusop pay ni Kapitan Galamgam. # (Web In-Action)
Posted by Bayan ng Cabugao, Ilocos Sur at 3:02 PM 0 comments
MAYSA-DISSO TI CONCRETING TI KALSADA ITI BRGY. PILA, NALPAS
Cabugao, Ilocos Sur – Iti pannaki-amad ti Web In-Action idi Enero 26, 2013, imbatad ni Brgy. Captain Romeo Galamgam ti Barangay Pila a saan a paudi ti barangayda iti pannakapasayaat ti kalsadada. Insupusop ni Brgy. Captain Galamgam a bunga daytoy a progreso iti napintas a panagtutunosda a bumarangay ken pannakikammayetda iti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Iti pannakakongkreto ti paset ti kalsada (Pila-Sagayaden Norte Road) Barangay Pila, ken iti pannakaileppasto ti dadduma pay a nasemento a disso ti kalsada ket mangitunda ti panagnam-ay dagiti lumugar ken agdaldaliasat kadagitoy a kalsada nangruna iti panagiruaran ti produkto, panglintegan ken pagnaan dagiti ubbing nga agbasa kasta met dagiti lumugar ken mannalon a mawidawidan dagitoy a kalsada.
Kas iti kiddaw ti dadduma a barangay, kalikaguman met ni Brgy. Captain Galamgam a makapagkakamang ti pannakapapintas ti dalan iti lugarda tapno maragsakan dagiti idauluanna.
Ti agtultuloy a pannakapasayaat ken pannakamantener dagiti kalsada ti barangay ken sitio ket prayoridad a programa ti Gobierno Munisipal nga idauluan ni Mayor Ediboy tapno maital-o ti kasasaad ti panagbiag dagiti umili. # (Web In-Action)
Iti pannakakongkreto ti paset ti kalsada (Pila-Sagayaden Norte Road) Barangay Pila, ken iti pannakaileppasto ti dadduma pay a nasemento a disso ti kalsada ket mangitunda ti panagnam-ay dagiti lumugar ken agdaldaliasat kadagitoy a kalsada nangruna iti panagiruaran ti produkto, panglintegan ken pagnaan dagiti ubbing nga agbasa kasta met dagiti lumugar ken mannalon a mawidawidan dagitoy a kalsada.
Kas iti kiddaw ti dadduma a barangay, kalikaguman met ni Brgy. Captain Galamgam a makapagkakamang ti pannakapapintas ti dalan iti lugarda tapno maragsakan dagiti idauluanna.
Ti agtultuloy a pannakapasayaat ken pannakamantener dagiti kalsada ti barangay ken sitio ket prayoridad a programa ti Gobierno Munisipal nga idauluan ni Mayor Ediboy tapno maital-o ti kasasaad ti panagbiag dagiti umili. # (Web In-Action)
Posted by Bayan ng Cabugao, Ilocos Sur at 2:58 PM 0 comments
Friday, January 25, 2013
BHW’S KEN BNS TI CABUGAO, NAADALANDA ITI HEALTH EMPOWERMENT
Cabugao, Ilocos Sur – Naaramid ti panagadal ti umabot iti 120 a kameng ti Barangay Health Workers (BHW’s) ken Barangay Nutrition Scholars (BNS) iti 33 a barangay ti ili a Cabugao, Ilocos Sur iti Enero 24-25, 2013 iti Municipal Conference Hall, Cabugao, Ilocos Sur.
Iti 1st Day ti panagadal, Enero, 24, 2013, nakitaripnong ni Mayor Edgardo “Ediboy” S. Cobangbang, Jr. ket impaayna ti Inspirational Message-na kadagiti nagpartisipar iti dua nga aldaw a Health Session. Kimmablaaw ken nagyaman ti Ama ti Ili ket mangnamnama a dagiti magun-odda nga adal dagiti nagatendar ket agpatakto iti gapuananda iti barangayda a tumulong a mangidanon ti serbisio ti salun-at kadagiti kalugaranda tapno mamantener ti salun-at iti komunidadda.
Babaen iti Film Showing, imparang ni Dr. Ambrosio A. Brabante, Jr., M.D., FPOA ti propesional ken praktikal a panangisurona iti napateg nga akem ti nutrision iti bagi ti tao kasta met iti Basic Physical Theraphy Modalities and Body Mechanics. Timmulong met a naglektiur dagiti Staff ti Northpoint Orthopedic Arthritis Center (NOAC) a masarakan ti Main Clinic-na idiay 194, Dana-ili, Abulug, Cagayan Valley ken imatonan ni Dr. Brabante.
Iti 2nd Day, Enero 25, 2013, naisuro kadagiti nagatendar ti maipapan iti Bone Disorder and Pain, Metabolic Syndrome, Basic Skills: Rbs, Hgb, Hct Blood and Anemia Laboratory Interpretation ken Film Showing dagitoy kabayatan a diskutiren ni Dr. Brabante ken dagiti kakaduana a naglektiur. Naserraan ti panagadal kalpasan iti naballigi nga Open Forum.
Daytoy a panagadal ket insayangkat ti LGU-Cabugao a mangnayon iti kapabilidad dagiti BHW’s ken BNS a mangkomplementar kadagiti serbisio-medikal nga itden ti Munisipio kadagiti umili nga agnaed iti barangay. # (Web In-Action)
Iti 1st Day ti panagadal, Enero, 24, 2013, nakitaripnong ni Mayor Edgardo “Ediboy” S. Cobangbang, Jr. ket impaayna ti Inspirational Message-na kadagiti nagpartisipar iti dua nga aldaw a Health Session. Kimmablaaw ken nagyaman ti Ama ti Ili ket mangnamnama a dagiti magun-odda nga adal dagiti nagatendar ket agpatakto iti gapuananda iti barangayda a tumulong a mangidanon ti serbisio ti salun-at kadagiti kalugaranda tapno mamantener ti salun-at iti komunidadda.
Babaen iti Film Showing, imparang ni Dr. Ambrosio A. Brabante, Jr., M.D., FPOA ti propesional ken praktikal a panangisurona iti napateg nga akem ti nutrision iti bagi ti tao kasta met iti Basic Physical Theraphy Modalities and Body Mechanics. Timmulong met a naglektiur dagiti Staff ti Northpoint Orthopedic Arthritis Center (NOAC) a masarakan ti Main Clinic-na idiay 194, Dana-ili, Abulug, Cagayan Valley ken imatonan ni Dr. Brabante.
Iti 2nd Day, Enero 25, 2013, naisuro kadagiti nagatendar ti maipapan iti Bone Disorder and Pain, Metabolic Syndrome, Basic Skills: Rbs, Hgb, Hct Blood and Anemia Laboratory Interpretation ken Film Showing dagitoy kabayatan a diskutiren ni Dr. Brabante ken dagiti kakaduana a naglektiur. Naserraan ti panagadal kalpasan iti naballigi nga Open Forum.
Daytoy a panagadal ket insayangkat ti LGU-Cabugao a mangnayon iti kapabilidad dagiti BHW’s ken BNS a mangkomplementar kadagiti serbisio-medikal nga itden ti Munisipio kadagiti umili nga agnaed iti barangay. # (Web In-Action)
Posted by Bayan ng Cabugao, Ilocos Sur at 3:43 PM 0 comments
SEAWEEDS A PAMUONAN, NAITED KADAGITI FISHERFOLKS
Cabugao, Ilocos Sur – Naaramid ti opisial a pannakaiwaras dagiti maimula a seaweeds (Eucheuma) iti baybay kadagiti mabenepisiaran a mangngalap ti Cabugao sadiay Brgy. Dardarat, Cabugao, Ilocos Sur idi Enero 24, 2013.
Inimatangan dagiti Opisiales ti Munisipio kas kada Vice Mayor Danny Q. Gazmen, SB Member Benedict M. Savellano, SB Member Vicky S. Serna, SB Member Josefina S. Vallejo ken Mrs. Lydia S. Gazmen, MSWD Officer daytoy a pannakaited ti proyekto.
Nagtinnulong met da Mrs. Milagros R. Paz ken Mr. Robert S. Savella, agpada a mangimaton ti Fishery Section ti DA-LGU a nangiwardas ti pannakaiwaras dagiti seaweeds. # (Web In-Action)
Inimatangan dagiti Opisiales ti Munisipio kas kada Vice Mayor Danny Q. Gazmen, SB Member Benedict M. Savellano, SB Member Vicky S. Serna, SB Member Josefina S. Vallejo ken Mrs. Lydia S. Gazmen, MSWD Officer daytoy a pannakaited ti proyekto.
Nagtinnulong met da Mrs. Milagros R. Paz ken Mr. Robert S. Savella, agpada a mangimaton ti Fishery Section ti DA-LGU a nangiwardas ti pannakaiwaras dagiti seaweeds. # (Web In-Action)
Posted by Bayan ng Cabugao, Ilocos Sur at 11:13 AM 0 comments
Subscribe to: Posts (Atom)


text:
CERVANTES – Ilocos Sur – Bonding – daytoy ita ti tema ni Gobernador Deogracias Victor Savellano tapno mayasideg ti rikna dagiti umili ti Ilocos Sur kadagiti nadumaduma nga ahensia ti gobierno probinsial babaen ti naisayangkat a KABSAT caravan iti dua nga ili iti upland itay Hunio 4 ken 5.
“Napimpintas ti panakilangenlangentayo kadakuada… no adda bonding,” kinuna ti gobernador iti interbio kenkuana ti media.
Naisayangkat iti daytoy nga ili iti bigat ti Hunio 4, ti maysa a medical ken dental mission, pakairamanan ti panagkugit. Naiwayat pay ti training ken seminar kadagiti tanod, BHW, BNS, DCC, barangay officials, babaen dagiti nadumaduma nga ahensia ti gobierno a nakipartisipar iti daytoy outreach program ti provincial government tapno maidanon ti serbisioda kadagiti agindeg kadagitoy dua nga upland municipalities.
Iti dayta met laeng a bigat, naiwaras dagiti ramit a kasapulan iti talon a pakairamanan dagiti kuliglig, tractor, hose a pagsibog, hose a para potable water, water pumps, dagiti certified seeds, agas, ken dadduma pay a serbisio.
Iti kamalmanna, naaramid ti basketball friendship game iti nagbaetan ti Cervantes team ken ti provincial team.
Maysa a pangrabii ti impaay ti gobierno munisipal para kadagiti sangaili a nagtokaran ti Cervantes Rondalia. Nagpabuya pay dagiti nadumaduma a barangay ken organisasion ditoy nga ili.
Kabigatanna, nagturong ti grupo iti Quirino tapno maidanon met kadagiti agindeg ditoy daytoy outreach program ti gobierno probinsial.#


text:
Tuesday, November 29, 2016
HRM OFFICER TI LGU-CABUGAO, NAGATENDAR ITI 3-DAY CSC SEMINAR
Human Resource Management Office ti Local Government Unit (LGU)-Cabugao, Ilocos Sur iti tallo nga aldaw (Nobiembre 28-30, 2016) a seminar iti “6th Luzon Convention of Human Resource Management Practitioners” babaen iti Tema: “Organizational Change and Transformation: How Can HRMPs Can Lead the Change” a maang-angay idiay Philippine lnternational Convention Center (PICC), CCP Complex, Pasay City, Metro Manila.
Aggapu dagiti agseminar iti pito a Rehion iti Luzon (Region 1-5 agraman iti Cordillera Administrative Region (CAR) ken iti National Capital Region (NCR).
Sakbay daytoy, nagatendar pay ni Miss Sison iti 2nd Luzon Convention of Human Resource Management Practitioners iti Villa Caceres Hotel, Naga City idi Oktubre 2-4, 2012. # (Web In-Action)
Posted by Bayan ng Cabugao, Ilocos Sur at 9:25 AM 0 comments
FLAG RETREAT, NAKIPARTISIPAR DAGITI YOUNG PUBLIC SERVANT
Cabugao, Ilocos Sur – Naaramid ti seremonia iti Flag Retreat idi Nobiembre 25, 2016, Biyernes, a nakipartisiparan dagiti kameng ti Young Public Servant (YPS) ken ti Pamilia-LGU iti panangidaulo ni Mayor Josh Edward S. Cobangbang ken binayabay dagiti Opisiales ti Ili nga isuda SBM Vicky S. Serna; SBM Atty. Bryan Jett S. Pano; SBM Josefina S. Vallejo; SB Secretary Maxfel S. Suboc; HRM Officer Teresita S. Sison ken ni Municipal Accountant Anna Lyn Siababa. # (Web In-Action)
Posted by Bayan ng Cabugao, Ilocos Sur at 9:16 AM 0 comments
Monday, November 28, 2016
CABUGAO DISTRICT 2016 BSP CAMPORAL, NAANGAY IDIAY BRGY.PILA
Cabugao, Ilocos Sur – Naangay ti tallo nga aldaw a Cabugao District 2016 Boy Scout of the Philippines (BSP) Camporal ti Cabugao DepED District idi Nobiembre 25-27, 2016 idiay Brgy. Pila, Cabugao, Ilocos Sur babaen iti Tema: “ Growth and Stability”.
Iti Day 1, Nobiembre 25, 2016 (Friday), daytoy ti Arrival, Settling-in, Camp-set up, Opening Program, Base Instruction ken Torch Parade ken BSP Got Talent (1 Per Troop) iti rabii.
Nakikaysa met da Mayor Josh Edward S. Cobangbang, Municipal Scouting Committee Honorary Chairman ken ni ABC President Thaddeus U. Soller, Chairman, Municipal Scouting Committee ken dagiti dadduma nga Opisiales iti Municipal Scouting Committee iti nadakamat a District Camporal 2016.
Impaay ni Mayor Josh Edward ti mensahena ket immuna a kimmablaaw kadagiti amin a naitaripnong iti nadakamat nga opening day ti camping. Kinuna ti Alkalde Munisipal a dagitoy nga aktibidad ket nasamay a panangisagana iti napintas a pagbanagan dagiti ubbing iti masakbayan tapno agbalinda a naresponsable nga umili. Dinayaw pay ti Ama ti Ili iti napintas a pannakaisagana dagiti aktibidad a mangpangayed kadagiti aktibidad ti Scouting.
Iti Nobiembre 26, 2016 (Saturday) – Nayeskediul ti Kawan Holiday (Kab Scout Field Day) ket maaramid ti Opening program; Different Games; Yell and Presentation by Zone ken Awarding of Winners kasta metten iti Scout Skills Competition, Laro ng Lahi, General Campfire idinto ta Community Service ken Closing Program and Awarding Ceremonies iti Nobiembre 27, 2016.
Nagatendar met da BSP Ilocos Sur Council OIC Executive Gil P. Savellano, Ed. D.; Vice Mayor DJ Savellano ken ni SBM Atty. Bryan Jett S. Pano.
Natarawidwidan ti Cabugao District 2016 BSP Camporal babaen kada Dr. Concesa T. Rumias, Ed. D., Public Schools District Supervisor, District Commissioner ken Camp Chief; Pila Barangay Captain Patricio B. Satumba, Camp Director.
Ti Standing Committee ket buklen dagiti kameng ti Program Activities; First Aid/Preparedness ken ti Security and Safety a bukbuklen ti PNP ken BPATS iti Barangay Pila.
Ti Working Committees ket buklen dagiti mangisursuro a mangimaton kadagiti nadumaduma nga aktibidades nga aramiden ken pagkokontesan ti Boy Scouts kasta metten iti Action Committees a buklen met laeng dagiti mangisursuro a mangtaming iti Camp Layout; First Aid/Safety; General Services; Registration; Secretariat; Reception ken ti Invitation. # (Web In-Action)
Posted by Bayan ng Cabugao, Ilocos Sur at 11:51 AM 0 comments
Subscribe to: Posts (Atom)


text:
SUGPON, Ilocos Sur – Agpateg iti nasurok a P11,600,000 dagiti pinuon ti marihuana a pinarut ken pinuoran dagiti polis iti maysa a nasulinek a barangay daytoy nga ili idi Enero 29.
Nagtitipon dagiti elemento ti PAIDSOTG, ISPPSC ken PDEA Region 1 nga indauluan ni PSupt. Cornelio Paltoki Comila, PCI Sosimo R. Racho, PInsp. Apollo de Leon Calimlim, PO3 Darnel Libao Bacate ken PSO1 Edgar Libatique iti babaen ti superbision ni OIC, PSSupt. Noel Baguitan Amoyen a nangisayangkat iti panagraut iti nasao a plantasion a masarakan iti nagbeddengan ti Mt. Agay, Barangay Licungan, ditoy nga ili ken ti Mt. Litalit iti Sitio Batangan, Barangay Tacadang, Kibungan, Benguet.
Kalpasan ti panangpag-ot ken panangpuor dagiti polis kadagiti mula a marihuana a mapattpatta nga agpateg amin iti P11,680,000.00, nangisalogda iti sumagmamano a kareppet a naipan iti provincial police office iti Barangay Bulag, Bantay, Ilocos Sur kas pammaneknek iti operasion.#


text:
Madanonan manen ti Pebrero 14, aldaw a naisangsangayan kadagiti addaan iti kaayan-ayat wenno kaliwanliwa. Aldaw a panangited iti napateg a sagut ken ni ay-ayaten.
Ania ti isagutmo ken ni ay-ayatem?
Nagadu dita. Suroten ti kaaduan. In na in. Sagutan ni ‘love’ iti nalabaga a balloon a sinanpuso a naikabil iti ababa nga stick. Makaay-ayo daytoy ta addaan pay iti nalabaga a laso. Adu ti kastoy a lako iti bangketa ken nakaad-adu ti gumatang. Nalaklaka nga adayo daytoy ngem ti rosas ken tsokolate.
Uray dagiti awanan iti kaayan-ayat, agbirbirok, wenno saan pay laeng a nakasibbol iti nasam-it a ‘wen’, gumatangda met iti sagutda iti daytoy nga aldaw tapno maipakita nga adda isagutanda. Kadagiti dadduma, tapno makaliklikda iti makaipas-rikna a surdo gapu iti panagmaymaysada kadaytoy nga aldaw.
Mabalin met a sagutam ni ‘love’ iti libre nga e-card with matching love song tapno inton buybuyaenna ti graphics ken dengdenggenna ti ayug ni ayat, maitayok met ti riknana iti kaulpan ket lalo pay nga innaka ipateg. Adu itan dagiti napipintas a graphics dagiti e-cards. Uray man duapulo ti isagutmo ta libre met. No awan ti kabukbukodam a kompiuter, mapanka iti computer shop.
Iti agdama a panawen, kadagiti nagduduma a social networking site ken virtual community a kas iti Facebook, Twitter, ken dadduma pay dagiti venue a kangrunaan a pangiyebkasan ti kumarayo a rikna ken ni ‘love’. Manmanon dagiti agtutubo ken young adults nga awan accountsna iti internet. Kadagiti met agun-unnoy pay laeng, mabalin latta uray kasano kaatiddog ti mensahe ni ayat nga ipostena iti internet. Kadagiti agsapsapul wenno agbambanniit, mabalinda nga iraman a ka-networking asinoman a magustuanda. At least, adda kabinnulatsingda itoy nga aldaw.
Wenno saan, ibagam iti patpatgem wenno magustuam a bisitaenna ti accountsna iti youtube wenno iti myspace ket presto, adda sadiayen ti paboritoyo a kansion ken adda payen dedikasionna iti comments. No agkompiuter, daytan ti patokarenna kasta met kenka. Agsinnukatkayonto metten kadagiti sweet messages ket kasla nag-date-kayon a dua iti “Lover’s Park” iti virtual community.
Wenno saan, kablaawam ni ‘love’ babaen ti text message wenno tawagam iti selpon ket kasaritam a mismon. Uray no agpatpatnagkayon nga aggin-innarasaas uray ta adu met dagiti promo kadagitoy a tiempo. Iti “unlimited text” uray kinse pesos laeng, agpatpatnagen ti panagsinnungbatyo iti text messages.
Idi un-unana a panawen, tallo a nalabaga a rosas ti sagut ni manong baro ken ni manang balasang. Kadagiti dadduma, malaksid ti tallo a nalabaga a rosas, adda pay matching chocolates wenno sweet candies. Ngem kadagitoy nga aldaw, saanen nga uso dayta three red roses. Uso ita kadagiti flower shops ti maysa a nakalablabbaga a rosas a napalawlawan iti rumimatrimat a babatting a sabsabong ti baby’s breath. Aw-awaganda daytoy a klase ti flower arrangement iti “signature rose.” Adda pay naigalut a tarheta a pangisuratan iti mensahe-ni-ayat.
Adtoy ngarud dagiti sumagmamano a ballakad iti panagpili iti isagut a sabong ken ay-ayaten:
1) Ti maris ti sagut. Kangrunaan iti amin ti marisna. No daydiay ngamin nakusnaw wenno nagkupas ti marisna, amangan no ipagarup ni love a nagkupasen ti panagayatmo. Namaymayat met laeng a buyaen ti narangrang ngem ti nalusiaw. Iparang ti narangrang ti napigsa, nabileg ken natan-ok a panagayat.
2) Estilo ken disenio. Kasapulan ti estilo ken disenio iti isagutmo. No estilo ken disenio, kayatna a sawen, sika dayta. Maysa a simbolo. Bungonem iti plastik, karton, botelia, lupot wenno ania? With matching card kadi? Adda pay kaduana a singsing? Wenno sabong lattan a tinukkolmo a dimo pay inugasan ken inikkat dagiti siitna ken dagiti kimpet a pitak wenno kuton? Kasapulan met ti estilo ken disenio iti isagut ta sika a mismo ti kaipapanan ti sagut.
3) Tema. Adda met tema ti itedmo a sagut. Masapul a saan a wardiwardi ti itedmo. Ta ti tema ti mangdegdeg iti naidumduma a ragsak iti umawat iti sagut. Maysa a nabileg a banag nga ad-adda a mangparagsak iti ay-ayaten nga umawat iti sagut.
Ania koma dagiti tema? No ania ti pagduyosanna, isu ti ikabilmo. Kas dagiti magustuanna, ti paboritona nga sports, ti theme songyo a dua, ti paboritoyo a kolor wenno motif.
No magustuan ni love ti tema, tumukno sadi langit ti panangiyebkasna met kenka ti panagyamanna ken “panangikuddotna” iti nalaus a panagayatna. Sigurado, ikarina pay a siksika laeng ti biagna, ita ken iti agnanayon.
4) Kinapateg. Saan a makabael amin a gumatang iti nangingina a bouquet wenno flower arrangement, lalo ket 500% ti ngumatuan ti presio ti sabong iti Valentine’s Day. Uray no nalaka ti gatangem no napintas daytoy, uray maymaysa no isu, mabalin latta basta narangrang, addaan iti tema, estilo ken disenio.
Tunggal Valentine’ Day, kasapulan a sagutam ni love. Ania ti panggepmo ita nga aldaw nga ited kenkuana?
Laglagipem a saan a ti kinangina ti sagutmo kenkuana ti nasken; kangrunaan iti amin, nagtaud dita kaunggan ti pusom dayta a sagutmo. Saan a ti nangina a material a sagut ti importante no di ti kinapudnom nga agayat.#


text:
Hinigaran, Negros Occidental
Ti Hinigaran ket maysa a primera klase nga ili iti probinsia ti Negros Occidental iti Filipinas.
Dagiti baranggay[urnosen | urnosen ti taudan]
Ti Hinigaran ket politikal a nabingbingay iti 24 a barbaranggay.[2]
- Anahaw
- Aranda
- Baranggay I (Pob.)
- Baranggay II (Pob.)
- Baranggay III (Pob.)
- Baranggay IV (Pob.)
- Bato
- Calapi
- Camalobalo
- Camba-og
- Cambugsa
- Candumarao
- Gargato
- Himaya
- Miranda
- Nanunga
- Narauis
- Palayog
- Paticui
- Pilar
- Quiwi
- Tagda
- Tuguis
- Baga-as
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Occidental". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Torre Eiffel
Ti Torre Eiffel (Pranses: La Tour Eiffel, [tuʁ ɛfɛl]) ket maysa a landok a torre a mabirukan idiay Champ de Mars idiay Paris, nanaganan daytoy kenni inhenniero Gustave Eiffel, a tikompanian aket isu ti nagdaremden ken nanngbangon ti torre. Daytoy ket nabangon idi 1889 a kas pastrekan nga arko iti 1889 a Piesta ti Lubong, daytoy ketnagbalinen a sangalubongan ken kultural a simbolo ti Pransia ken maysa kadagiti mabigbigan nga estruktura iti lubong. Ti torre ket isu ti katayagan nga estruktura idiay Paris[1] ken ti kaaduan a nabisbisita a mabayadan a monumento tii lubong; 7.1 a riwiriw a tattao ti kimmalay-at iti daytoy idi 2011. Ti obserbatori ti maikatlo a lessad ket adda iti 279.11 m (915.7 ft) ti kangatuan a mastrekan ti publiko iti Kappon ti Europa. Ti torre ket nakagun-od ti 250 a riwriw a bisitana idi 2010.
Ti torre ket agtakderr ti katayag iti324 metro (1,063 ft) , agarup nga isu met laeng a katayag ti pasdek nga adda ti kadsaaran iti 81. Idi las-ud ti pannakabangonna, ti Toore Eiffel ket nalabsanna ti Monunento Washington tapno mangala ti titulo iti katayagan nga estruktura nga inramid ti tao iti lubong; ti Torre Eiffel ket isu ti nangtengngel daytoy a titulo para kadagiti napalabas a 41 a tawtawen, aginggana idi nabangon ti Pasdek Chrysler idiay Siudad ti New York idi 1930. Gapu ti pannakanayon ti antena ti tuktok ti Torre Eiffel idi1957, daytoy ket nataytayagen ngem ti Pasdek Chrysler babaen ti 17 kadapan (5.2 m). No saan amairaman dagiti panangirangarang nga antena, daytoy ket isu ti maikadua a katayagan nga estruktura idiay Pransia, kalpasan ti Millau Viaduct.
Ti torre ket addaan ti tallo a kadsaaran para kadagiti agbisbista. Dagiti biliete ket mabalin a magatang para iti panagkalay-at, babaen dagiti agdan wenno makina a pangipangato, kadagiti umuna ken maikadua a kadsaaran. Ti pannagna manipud ti baba a kadsaaran aginggana ti umuna a kadsaaran ket sumurok a 300 a tuktukad, ken ti pay pannagna manipud ti umuna aaginggan ti maikadua a kadsaaran. Ti maikatlo ken kangatuan a kadsaaran ket mastrekan laeng babaen kadagiti panagawit nga agdan ngem kadawyan dagitoy a narikpan iti publiko. Adda met dagiti panganan kadagiti umuna ken maikadua a kadsaaran.
Dagiti nagibasaran[urnosen | urnosen ti taudan]
- ^ "Ti Torre Eiffel a kas maysa a monumento ti Lubong" (iti (iti Pranses)). Tour-eiffel.fr. 2 Abril 1996. Naala idi 24 Mayo 2010.
Dagiti silpo ti ruar[urnosen | urnosen ti taudan]
- Midia a mainaig iti Torre Eiffel iti Wikimedia Commons
- Opisial a website ti Torre Eiffel (iti Pranses)
- Opisial a website ti Torre Eiffel (iti Ingles)


text:
Leonardo DiCaprio
Ni Leonardo Wilhelm DiCaprio[1] (/dɨˈkæpri.oʊ/; naiyanak idi Nobiembre 11, 1974) ket maysa nga Amerikano nga aktor ken produser ti pelikula. Kadagiti nasapa a tawen ti 1990, inrugi ni DiCaprio ti karerna babaen iti panagparang kadagiti komersial ti telebision, kalpasanna adda met dagiti nagtultuloy a papelna iti telebission a kas ti soap opera iti Santa Barbara aken ti sitcom ti Growing Pains. Idi 1993, nangrugi ni DiCaprio iti karerna iti pelikula babaen iti panagbidana a kas ni Josh iti Critters 3, sakbay a nagbida iti panangibatay iti pelikula ti kronolohia ti This Boy's Life (1993) a kaduna ni Robert De Niro. Napammadayawan ni DiCaprio iti pangsuporta a papelna iti drama ti What's Eating Gilbert Grape (1993), ken nakagun-od iti publiko a pannakabigbig kadagiti panagbida a papel iti drama ti The Basketball Diaries (1995), ken ti roamtiko a drama ti Romeo + Juliet (1996), sakbay a nakagun-od iti sangalubongan a kadayeg iti epiko a romasia ni James Cameron iti Titanic (1997), a nagbalin nga iti kaaduan a nagganansia a pelikula iti dayta a punto.
Dagiti nagibasaran[urnosen | urnosen ti taudan]
- ^ "Leonardo DiCaprio". Encyclopædia Britannica. Naala idi Hulio 29, 2015.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Leonardo DiCaprio iti Wikiquote (iti Ingles)
Midia a mainaig kenni Leonardo DiCaprio iti Wikimedia Commons


text:
Sarita ni Rosalyn Del Prado
(Tuloyna)
Nagkasangay ni lakayko ket pimmarti iti kalding. Inawisna amin a kabunggoyanna a nakairamanan ni Mr. Ramos. Nagiinumda iti serbesa. Ti la nagturturongan ti saritaanda ken Mr. Ramos.
“Dimon sa met malagipen ti mangasawa, ading,” kinuna ni lakay. No addakam iti ruar ti pagadalan, ading wenno manong ti awagmi ken ni Mr. Ramos. Naas-asideg kano no kasta.
“Naikari ngata nga aglaklakay datao, Manong,” kinunana.
“A, dayta ti nakaladladingit,” kinuna ni lakay. “Ti agayat ken paayat ti kaimnasan a sagut ti Namarsua kadatayo, saan kadi?”
“Mamatiak iti kunam, Manong,” kinuna ni Mr. Ramos. “Ngem adda pay kari a masapul a tungpalek. Saanak a mangasawa agingga iti diak malitupan ti maysa a biddut a naaramidko iti napalabas.”
“Biddut? Ania dayta?” nasaludsodko.
“Maysa a rabii, liman a tawen ti napalabas, adda babai a naam-ammok iti Burnham Park,” inrugina. “Nakaaramidak iti babak iti dayta a babai. Liman a tawen a birbirokek. Kayatko nga ugasan ti nagbasolak kenkuana.”
“Mariknak ket nadagsen unay ti nagbasolam iti dayta a babai,” kinuna ni lakay.
“Mabalin a kaguradak no maammuanyo ti naaramidko, Manong.”
“Mailasinmo no agsarakkayo? Nawatiwat ti lima a tawen…”
“Mailasinko. Kaing-ingas ni Nenita.”
Diak ammo no ania ti naknakanko ta naisalpikak ken ni Nenita ti inlatak ni Mr. Ramos. Limmusiaw. Nagtigerger. Kasla napakapsutan a kimpet iti lamisaanna. Inatibayko nga impatugaw.
“Anian sa ti mapaspasamakmo?” nakunak.
“A-awan aniamanna daytoy, Manang.”
Iti malem, naglangan ni Nenita. Uray iti sumuno nga aldaw. Naammuak a masakit. Sinarungkarak. Pinilitna ti immisem idi kablaawak. Naasianak. Kasla nagkautan dagiti matana.
“Nenita, dika koma agulbod,” nakunak. “Adda dakkel a parikut a mangburburibor kenka.”
Saan a nagtimek ni Nenita. Imbaw-ingna dagiti matana.
“Kitaem ta langam, nakuttongkan. Apay a dimo ibaga kaniak bareng matulonganka?”
“Dinak matulongan, Manang. Awan ti makatulong kaniak.”
“Kitaennak, Nenita. Adda kadi pakainaigan ni Mr. Ramos?”
Nabayag a di nagtimek ni Nenita. Nagarimayang ti luana iti itutung-edna. Inawidko ket binay-ak a nagsangit iti abagak.
“Please tell me, Nenita.” kinunak.
“Naim-imbag a dimon maammuan, Manang.”
Pinunas ni Nenita ti luana. Manipud iti uyosen ti lamisaan maysa a sobre ti inruarna sana inyawat kaniak.
“Pakiyawatyonto man la ken ni Mr. Ramos daytoy resignation letterko, Manang,” kinunana.
“Agikkatkan? Ti la mapampanunotmo.”
“Daytoy laeng ti ammok a pamuspusan tapno agtalna ti nakemko. Umadayoak a dagus ditoy.”
Di nakatimek ni Mr. Ramos kalpasan ti panangbasana iti resignation letter ni Nenita. Impudnok ti nagpatanganmi ken Nenita.
“Manang, nagbasa kadi ni Nenita idiay Baguio?” sinaludsodna.
“Wen. Iti BCF.”
“Kaano ti panagturposna?”
“No diak mariro, lima itan a tawen.”
Nasipatna ti lamisaanna. “Bulsekak nga agmamata!” naipigsana.
Nagsennaay. Ket naammuak ti palimed a kinutkutimanna iti lima a tawen.
Kalgaw idi ket agbasbasa ni Mr. Ramos iti Unibersidad ti Baguio. Iti maysa a rabii, nagpallailang iti Burnham Park. Maysa a babai, agmaymaysa, ti nakaawis iti imatangna. Inasitganna ket naammuanna nga adda nadagsen a parikut ti babai. Ageksamen kano ngem awan pagmatrikulana. Ul-ulilan ti babai ta natay dagiti dadakkelna iti maysa nga aksidente a napasamak iti nabiit pay. Immapay iti panunot ni Mr. Ramos a kalapati a nababa ti tayabna ti babai. Kas ninamnamana, indiaya ti babai ti bagina kas sukat ti gatad a masapulna. Nagkitakit ni Mr. Ramos ngem nagpakpakaasi ti babai kenkuana. Naallukoy met laeng ni Mr. Ramos. Inserrekna ti babai iti hotel. Sadiay, natakuatanna a birhen pay.
Manipud idi, saanen a nagtalna ti nakem ni Mr. Ramos. Sinapulna ti babai iti Burnham Park, kadagiti pagadalan iti siudad ngem dinan nakita.
“Manang, kapkapnekak itan a ni Nenita daydi a babai,” inggibus ni Mr. Ramos.
Nabayag a naikulengak iti nangngegko.
“Ania ita ti panggepmo nga aramiden?” nakunak.
“Lima a tawen a binirbirokko, Manang. Ti kunam, ipalubosko pay a mapukawko manen?”
Insursurotko ti panagkitak ken ni Mr. Ramos a kasta unay ti pardasna a mangun-unor iti dalan nga agturong iti balay ni Nenita. Ah, mannakabalin nga agpayso ni ayat, nakunak ket nakullaapan dagiti matak iti ragsak.#